Kisah Lelaki Yang IQ Mengatasi Albert Einstein Dan Isaac Newton

Albert Einstein mempunyai daya kecerdasan minda dengan anggaran tahap IQ 160, anggaran IQ Issac Newton adalah 190, dan IQ Mark Zuckerberg adalah 152.
Lelaki-lelaki yang terkenal ini dikenali sebagai genius mutlak di seluruh dunia. Tetapi sebenarnya pernah wujud seseorang yang IQnya dikatakan antara 250 hingga 300.

William James Sidis, merupakan lelaki yang memiliki minda yang paling cerdas dan bijak yang pernah dicatatkan dalam sejarah dunia, beliau adalah kanak-kanak dengan keupayaan yang luarbiasa dan pakar matematik yang hebat.

Pada usia lapan tahun, dia menguasai lapan bahasa dan berkebolehan menguasai pelbagai dialek dan juga merupakan seorang penulis yang berbakat. Tetapi sayangnya, tidak ramai orang yang pernah mendengar namanya.

William dilahirkan di New York pada tahun 1898. Bapanya Boris adalah seorang pakar psikologi contoh yang memperoleh 4 ijazah dari Harvard. Ibunya juga seorang MD. Oleh kerana ibu bapanya adalah genius, William James Sidis turut dijangka akan cemerlang, tetapi kecerdasannya terbukti jauh lebih mengagumkan daripada biasa.

Pada usia hanya 18 bulan, dia boleh membaca akhbar The New York Times. Pada usia 8 tahun, dia mendidik dirinya menguasai bahasa Latin, Yunani, Perancis, Rusia, Jerman, Ibrani, Turki, dan Armenia. Sebagai tambahan kepada 8 bahasa itu, dia juga mencipta bahasanya sendiri dan menggelarnya “Vendergood.”

Menyedari akan anugerah kepintaran Wiliam, ayahnya cuba mendaftarkannya di Universiti Harvard tetapi ditolak kerana William baru berusia 9 tahun pada masa itu. 2 tahun kemudian, institusi itu menerimanya dan William menjadi pelajar termuda yang diterima di Harvard pada tahun 1909.

Menjelang tahun 1910, pengetahuannya tentang matematik meningkat begitu tinggi sehingga dia mulai mengajar profesornya sendiri dalam kuliah, dan memperoleh gelaran “anak keajaiban.” Dia menamatkan pengajian sarjana seni pada usia 16 tahun.

Namun, tidak semua orang menyukai publisiti, apatah lagi populariti, terutamanya jika kita sudah dikenali seluruh dunia pada usia muda. Tidak lama setelah tamat pengajian, William memberitahu wartawan bahawa dia ingin menjalani kehidupan yang “sempurna”.

Sempurna yang dimaksudkan William, adalah hidup dalam pengasingan. Dia juga menambah bahawa dia tidak ada hasrt untuk menikah kerana tidak ada wanita yang mahu memikatnya.

Selain populariti yang tidak diinginkan, keputusannya juga mencerminkan tekanan yang telah dihadapinya sejak lahir. Pada masa itu, Amerika berpegang kepada kepercayaan iaitu melahirkan anak-anak yang ajaib melalui kaedah pendidikan yang betul.

Sebagai seorang pakar psikologi yang berbakat, bapa William ingin masa depan anaknya bersinar terang seperti bintang. Untuk mencapainya, dia menerapkan pendekatan psikologinya yang tersendiri ketika membesarkan William dan memaksanya.

Walaupun William menyukai pelajaran ketika masih kanak-kanak, pendapatnya berubah menjelang dewasa hingga dia menyalahkan bapanya. Setelah Boris meninggal dunia pada tahun 1923, William menolak untuk menghadiri majlis pengebumian bapanya itu.

Seperti yang biasa dilakukan oleh golongan genius untuk kekal sederhana, William bekerja sebagai kerani dengan bayaran gaji yang rendah. Meskipun begitu, dia tetap dikenali oleh orang ramai, sehingga dia tidak ada pilihan selain menukar pekerjaannya berulang kali.

Pada tahun 1924, wartawan mendapati dia bekerja dengan pendapatan $23 Dolar seminggu yang menjadikan dirinya tajuk berita utama sekali lagi, tapi kali ini mereka mengejek kepintarannya dan mengatakan bahawa dia tidak lagi mampu melakukan apa yang dia mampu lakukan semenjak kecil.

Namun, semua ini tidak benar kerana sepanjang hidupnya, William mengarang banyak buku-buku yang bernilai tinggi dengan menggunakan nama pena yang berbeza-beza.
Dia adalah seorang sosialis dan penentang Perang Dunia Pertama. Malahan, dia pernah ditangkap pada tahun 1919 kerana menyertai tunjuk perasaan yang bertukar menjadi rusuhan ganas di Boston di mana dia dijatuhi hukuman penjara selama 18 bulan.

Namun, ibu bapanya menemui jalan untuk mengelakkan dia dari hukuman penjara dan mengurungnya di sanitarium mereka selama 2 tahun.

William menghabiskan sisa hidupnya dalam keadaan penuh tekanan dan kesepian. Berpisah dari keluarganya, dia bekerja sebagai pengendali mesin dan melakukan beberapa pekerjaan kecil untuk memenuhi keperluan hidupnya. Lelaki yang sepatutnya boleh mengubah dunia ini meninggal dunia akibat kematian yang menyedihkan ketika berusia 46 tahun sebagai seorang lelaki yang tidak ada sebarang kedudukan.

William James Sidis meninggal dunia kerana mengalami pendarahan otak pada tahun 1944. Ironinya, bapanya juga meninggal dunia kerana penyakit dan dalam keadaan yang sama.

Pengajaran dari kisah ini:

– Tak semua orang laparkan perhatian
– Orang cerdik tak semestinya beradab
– Definisi “cerdas” berdasarkan tahap IQ tak boleh dibandingkan dengan kebijaksanaan terpendam.
– Bukti segelintir kaum wanita menolak lelaki yang bijak tapi lebih rela memilih lelaki bodoh, janji “bad boy”.


Apa Khabar Keturunan Uthmaniyyah Hari Ini?

Sultanzade Yavuz Alpan, cicit kepada Sultan Abdülmecid I dan anggota kerabat dinasti Uthmaniyah yang paling tua, telah meninggal dunia di Beirut pada usia 92 tahun beberapa hari yang lepas.

Gelaran sultanzade dianugerahkan kepada para putera Sultana/puteri Kesultanan Uthmaniyah. Alpan adalah salah seorang daripada 21 ‘Sultan’ Uthmaniyah yang masih hidup sebelum kematiannya pada 15 Disember yang lalu.

Alpan meninggal dunia akibat masalah jantung di American University Medical Center di Beirut, Lubnan.

Kakak sulung Alpan, Bilun Alpan yang merupakan saksi terakhir pengasingan anggota kerabat Uthmaniyah juga telah meninggal dunia tahun lalu pada usia 101 tahun, juga di Beirut.

Berdasarkan keterangan dan rekod anggota kerabat Uthmaniyah yang tinggal di Beirut pada masa itu, Bilun baru berusia 6 tahun ketika kerajaan baru Republik Turki mengisytiharkan undang-undang yang memaksa seluruh anggota keluarga dinasti Uthmaniyah diasingkan keluar dari Turki.

Bilun, bersama ibunya Fatma Zehra Sultan, yang merupakan anak perempuan kepada putera Uthmaniyah, Shahzade Ibrahim Tevfik, dan ayahnya, Selami Süleyman Alpan, pada awalnya memulakan hidup yang baru di Perancis, mereka tinggal di Paris selama satu tahun dan kemudian satu setengah tahun di Nice, tempat yang sama di mana Khalifah terakhir Uthmaniyah, Abdülmecid II, diasingkan.

Mereka kemudian berhijrah ke Baitulmaqdis, sebelum akhirnya menetap di Beirut pada tahun 1929. Sultanzade Yavuz Alpan dilahirkan pada tahun 1928 di bandar Haifa, Israel utara.

Seluruh anggota kerabat dinasti Uthmaniyah terpaksa hidup dalam buangan bermula dari tahun 1924. Anggota kerabat dari kalangan wanita sahaja yang dibenarkan untuk kembali ke tanah Turki pada tahun 1952 sementara yang lelaki diizinkan kembali secara berperingkat pada tahun 1974.

Tetapi hari ini tak semuanya memilih untuk kembali ke Turki, ramai di kalangan mereka termasuk yang berpangkat ‘Shahzade’ (Putera Raja) sudah berasimilasi dengan budaya asing, bahkan mereka sudah tidak tahu bertutur dalam bahasa Uthmaniyah mahupun bahasa Turki moden.

Dalam kerabat Uthmaniyyah, gelaran Sultanzade digunakan oleh putera kepada seorang puteri Uthmaniyyah, mereka datang dari keturunan wanita yang berdaulat dari susur galur lelaki. Sultanzade berbeza dengan Shahzade.

Seorang Shahzade layak untuk mewarisi takhta Kesultanan tetapi Sultanzade dikecualikan dari pewarisan takhta Uthmaniyyah walaupun mereka tetap dirujuk dengan panggilan “Sultan”.

Gelaran feminin untuk wanita yang setara dengan Sultanzade adalah Hanımsultan. Gelaran Hanım ni adalah berasal dari gelaran bangsawan wanita Mongol iaitu Khanum, yang merupakan gelaran yang setara dengan gelaran Khan. Sesiapa yang bernama Hanim tu boleh lah berbangga. Kekeke.

Oh yer, lelaki yang kat tengah-tengah dalam gambar tu adalah sejarawan Uthmaniyah yang terkenal, Ibrahim Pazan.


Bagaimana Gunung Berapi Menyuburkan Tanah?

Apabila kita melihat kesan le.tu.san gunung berapi seperti di Pompeii, Pulau Jawa mahupun Hawaii, kita tahu potensinya sebagai salah satu bencana alam. Di sebalik kesan kemu.sn.ahan terhadap hidupan dan kawasan persekitarannya, le.tu.san gunung berapi sebenarnya memberi sumbangan besar kepada kesuburan tanah dan kemunculan hidupan baru.

Tidak ramai tahu lebih 80% batu-batan dunia dihasilkan oleh gunung-gunung berapi baik di daratan mahupun di dasar laut. Batu-batan ini menjadi batu asas kepada pembentukan penara, gunung-ganang dan pulau-pulau.

Setiap le.tu.san gunung berapi membawa keluar nutrien sebelum ia disebarkan melalui batu dan abu le.tu.san. Apabila ia mendarat di tanah dan menjadi sejuk, ia menambahbaik kualiti kesuburan tanah, Nutrien-nutrien ini kemudiannya tersebar menerusi kombinasi air, angin dan mikrob sekaligus menukar kawasan tanah gunung berapi kepada kawasan hijau yang kaya dengan hidupan.

Tetapi hidupan kawasan ini tidak hanya wujud di kawasan permukaan. Malah, koloni-koloni mikrob dikesan hidup di lubang-lubang yang dipanggil tiub lava. Ia terhasil apabila aliran lava yang mengalir menjadi sejuk atau dialihkan daripada laluan ia mengalir. Tiub-tiub ini mungkin kosong pada mata kasar tetapi ia sebenarnya kaya dengan hidupan mikro.

Menurut pakar astrobiologi Jenn Blank dari Pusat Penyelidikan Ames, NASA, sesetengah koloni boleh dilihat dengan mata kasar. Tetapi jika lampu ultraungu disuluh dalam lubang bawah tanah sebegini, ia sebenarnya jauh lebih banyak daripada apa yang dilihat dengan mata kasar. Bila disuluh, koloni mikrob menonjolkan warna berbeza seperti biru, hijau dan oren.

Batu lava yang sejuk pada awalnya tidak mempunyai sebarang tanda kehidupan. Dengan suhu ia keluar dari bumi dengan suhu melebihi 2,000° Fahrenheit, ia terlalu panas untuk hidupan hidup pada batuan sebegini. Walaupun batu-batan ini kaya dengan mineral seperti magnesium, kalsium dan besi, ia masih memerlukan elemen lain seperti nitrogen untuk menarik hidupan berada pada batu-batan ini.

Ini mendorong mikrob yang berada pada batuan sebegini menjadi lebih kreatif. Dengan mengambil nitrogen dari udara, ia menukar gas berkenaan kepada bentuk lain sekaligus mudah dimanfaatkan oleh organisma lain dan membuka jalan kepada ketibaan lebih banyak organisma.

Sementara abu dan batu mula mengalami proses pemecahan melalui perubahan kimia yang berlaku kepada besi yang terkandung di dalamnya. Salah satunya ialah besi di mana selepas mengalami perubahan kimia, ia bertukar menjadi besi oksida atau karat. Air dan angin memainkan sebahagian peranan perubahan fizikal dan kimia kepada logam-logam dalam batu.

Pada masa sama, mikrob juga berupaya menukar logam-logam yang terkandung di dalamnya. Peranan hebat mikrob ini menurut Jeffrey Marlow dari Universiti Boston sama seperti seorang pelukis yang menghasilkan mahakaryanya.

Kunci kepada perubahan ini ialah perubahan pantas kaca gunung berapi yang terbentuk selepas lava cepat menyejuk. Bahagian ini membentuk komponen abu dan sebahagian batu-batan yang terhasil daripada le.tu.san gunung berapi. Tetapi perubahan warna dan bentuk tanah gunung berapi dipengaruhi oleh faktor-faktor seperti suhu, kandungan air dan jenis tumbuhan yang wujud.

Contohnya, tanah berwarna merah boleh dijumpai di mana tanahnya kering dan tidak mengandungi banyak tumbuhan. Sementara persekitaran yang sejuk dan basah serta kaya dengan tumbuhan hijau menunjukkan ia kaya dengan bahan organik. Bahan ini menukar warna tanah kepada kuning atau coklat. Proses luluhawa ini menarik hidupan lebih besar bermula dengan alga dan fungus hidup yang dapat bertahan dalam persekitaran ekstrem lebih baik daripada tumbuhan.

Dua organisma ini menghasilkan asid yang membantu proses pemecahan batu sekaligus membuka ruang kepada kemunculan hidupan-hidupan lain. Apa yang bermula sebagai pulau dan kawasan kecil bertukar menjadi syurga hijau buat hidupan liar.

Le.tu.san gunung berapi merupakan contoh terbaik bagaimana geologi dan hidupan membentuk planet seperti yang kita ketahui hari ini. Ini juga merupakan petunjuk penting yang boleh digunakan pengkaji astronomi yang mencari kehidupan di planet-planet selain bumi. Apa yang disaksikan di bumi tidak mustahil berlaku di planet-planet lain.

RUJUKAN:

Wei-Haas, M. (2021, 30 November). How volcanic er.up.tions help nourish the world. National Geographic.


Pertempuran Taejon Mengubah Skrip Perang Korea

Selepas dua minggu menceroboh Korea Selatan pada 25 Jun 1950, Korea Utara terus mara dengan fokus utama mereka ialah bandar pelabuhan Pusan/Busan. Dengan menakluk Busan, Pyongyang boleh menghentikan semua bantuan termasuk ketenteraan kepada Korea Selatan. Tetapi Mejar Jeneral William Dean yang mengetuai Divisyen Infantri Ke-24 Tentera Amerika Syarikat mempunyai idea berbeza.

Sejak operasi bermula, Korea Utara yang dipimpin Kim Il-sung berjaya menakluk ibu negara Korea Selatan, Seoul. Selain itu, mereka juga berjaya mengakali tentera AS yang membantu Seoul menerusi siri kemenangan dari Osan hingga Sungai Kum. Kini, matlamat mereka yang tinggal ialah Taejon. Jika Taejon jatuh, laluan terbuka luas untuk Il-sung mengusir tentera AS ke Busan dan keluar dari Semenanjung Korea.

Atas sebab itulah, serangan bertubi-tubi Korea Utara dilancarkan ke atas Sungai Kum. Divisyen yang ditugaskan mempertahankan kawasan itu, Divisyen Infantri Ke-24 yang dipimpin Dean terpaksa berundur ke Taejon selepas diserang tanpa henti selama tiga hari.

Sebagai veteran Perang Dunia Kedua (WWII), beliau tahu persekitaran bandar sekitar Taejon tidak sesuai sebagai kubu pertahanan. Tetapi mahu tidak mahu, Dean terpaksa bertahan selepas mendapat perintah daripada pegawai pemerintahnya, Leftenan Jeneral Walton Walker. Walker yang mengetuai Tentera Kelapan mahukan Infantri Ke-24 bertahan sehingga 20 Julai.

Ini bagi memberi peluang kepada Divisyen Kavalri Pertama dan Divisyen Infantri Ke-25 membina barisan pertahanan di utara Pusan di sepanjang Sungai Nakdong. Persekitaran ini jauh lebih baik dari segi pertahanan. Tetapi mereka memerlukan masa untuk menjayakan semua itu.

Dean juga tidak mempunyai pilihan dari segi kedudukannya di Taejon. Jika pihak AS cuba keluar daripada pengepungan yang digerakkan pihak Korea Utara, ia akan mengukuhkan lagi kedudukan mereka dan membuka jalan kepada penaklukan Pusan.

Ternyata, kebimbangan Dean menjadi kenyataan pada 19 Julai. Pada hari itu, ketumbukan Pyongyang menyerang kedudukan persenjataan AS dan memusnahkan mana-mana tapak simpanan makanan, air dan peluru. Serangan tersebut mengakibatkan banyak bangunan sekitar Taejon yang diperbuat daripada kayu musnah terbakar.

Dean memilih untuk tidak berganjak dari Taejon dan mengharungi kesusahan bersama anak-anak buahnya. Ia menyuntik semangat kepada Divisyen Infantri Ke-24 untuk terus bertahan. Tetapi ia makin menyukarkan mereka untuk terus bertahan.

Kedudukan mereka semakin buruk apabila Divisyen Infantri Ketiga dan Keempat Korea Utara mendapat sokongan sebahagian unit perisai Divisyen Ke-105. Tambah memeningkan Dean, kedudukan mereka sentiasa bermasalah berikutan tindakan penduduk tempatan yang menyalurkan maklumat kepada pihak Korea Utara.

Pihak AS cuba bertahan dengan menubuhkan barisan pertahanan di setiap kawasan kejiranan sekitar Taejon. Tetapi usaha mereka gagal dengan pihak Korea Utara terus memaksa mereka berundur. Akhirnya pada 20 Julai, Dean mengarahkan mereka berundur ke selatan Taejon dengan sokongan unit kereta kebal Divisyen Kavalri Pertama AS.

Di pihak Korea Utara, penaklukan Taejon membantu mereka menghampiri Pusan. Tetapi semangat biar putih tulang, jangan putih mata Divisyen Ke-24 membantu Walker tiba di Busan dan memperkukuh kedudukan pertahanan di sana. Dengan Pusan masih dalam kawalan, akses bekalan termasuk tentera dan persenjataan terus dibawa masuk.

Ini mengundang masalah baru kepada Korea Utara. Dengan mereka kini berada ratusan batu daripada kedudukan asal, ia menyebabkan rantaian bekalan termasuk kenderaan dan persenjataan mudah terdedah kepada serangan udara AS dan sekutu-sekutunya. Akibatnya, impian Il-sung untuk menyatukan Semenanjung Korea di bawah pemerintahannya punah sama sekali.

Dari satu segi, kekalahan tentera AS di Taejon merupakan kekalahan bersifat taktikal. Tetapi itu juga yang menghalang mereka daripada memenangi Perang Korea.

Tetapi apa yang berlaku kepada Dean? Tatkala berundur bersama anak-anak buahnya ke selatan Taejon, jip yang dinaikinya terpisah sekaligus mengakibatkan beliau dan beberapa anak buahnya tersesat. Walaupun cuba melawan dengan senjata yang dimiliki, Dean ditawan dan dijadikan tahanan perang sehingga tamat Perang Korea (perang berakhir pada 1953). Semasa dalam tahanan, beliau dikurniakan Pingat Kehormatan Kongres atas tindakannya semasa di Taejon.

RUJUKAN

Davis, D. L. (2021, 9 Oktober). The Deadly Battle of Taejon Turned the Tide of the Korean War. National Interest.


Reformasi Meiji Yang Memodenkan Jepun

Siapa kata raja takde guna? Jepun hari ini terhutang budi dengan Maharaja Meiji yang memerintah pada tahun 1868. Tanpanya, mungkin Jepun takkan pernah menjadi kuasa besar Asia.

Setelah Tokugawa shogunate jatuh terduduk, kuasa Maharaja di istana mencapai kestabilan mutlak. Jepun memasuki era modenisasi yang pesat. Maharaja Meiji memperbaharui perindustrian, perbandaran dan teknologi peperangan negara. Polisi fukoku kyohei diangkat bagi memperkasa ekonomi dan ketenteraan.

Kesan cemerlangnya dapat dilihat pada masa hadapan.

Jepun berjaya mengalahkan Russia dalam Russo-Japanese War pada 1904–1905. Rentetan kejayaan reformasi Meiji, Jepun segera memperkukuhkan kuasanya di rantau asia dengan menawan Korea pada 1910.

Perkara pertama dibuat semasa Reformasi Meiji ialah memindahkan ibu negara dari Kyoto ke pusat shgounal Edo yang dinamakan semula sebagai Tokyo. Kelas feudal yang membezakan di antara keluarga juga dilupuskan.

Pada 1871, tentera kebangsaan Jepun ditubuhkan. Dua tahun selepas itu, diperkemas lagi dengan universal conscription law.

Polisi ekonomi dan cukai pertanian dipusatkan pada 1874 dan menjamin sumber kewangan tetap kerajaan Jepun.

Polisi pendidikan ditetapkan pada 1872. Kementerian Pengajian Tinggi buat pertama kalinya bagi memastikan pengajian buat setiap rakyat Jepun. Universiti buat pertama kalinya ditubuhkan dengan mengambil contoh universiti di barat.

Pada pertengahan 1870-an itu, Reformasi Meiji mendapat banyak tentangan daripada kaum samurai. Pemberontakan yang paling popular diketuai oleh bekas wira reformasi, Saigō Takamori of Satsuma. Banyak darah yang tumpah dan pertempuran yang sengit terjadi sehinggalah tentera rasmi kerajaan mencapai kemenangan.

Apa yang kita boleh belajar dari Reformasi Meiji ialah jangan takut dengan perubahan. Hadapilah masa hadapan dengan berani dan belajar untuk mengadaptasi diri dengan dunia baru.


Bagaimana Nuklear Malaysia Membangunkan Industri Padi?

Malaysia mempunyai sebuah agensi nuklear yang berpusatkan di Bangi. Tujuan agensi ini adalah untuk menggunakan penyelidikan teknologi nuklear untuk kebaikan negara.

Secara kasar, ini menggambarkan asap daripada serombong-serombong loji nuklear dimana risiko paling besar buat umat manusia sedang dimasak.

Namun sebenarnya peranan Agensi Nuklear Malaysia lebih meluas. Malah ANM juga pernah membangunkan industri padi.

Bukan semua tempat di Malaysia mempunyai bendang padi subur, yang diuji pula dengan cuaca terlalu rawak. Padi pun sama seperti tumbuhan lain – hujan tidak boleh terlalu banyak; panas tidak boleh terlalu kerap.

Dengan kepakaran daripada ANM, padi boleh tumbuh tanpa air beberapa hari atau minggu pun. Inilah dikatakan pendekatan berintegrasi yang membangunkan jenis padi baru bersesuaian dengan baja organik.

Berkat kerjasama dengan ANM, beberapa usahawan padi mendapat hasil 40 peratus lebih banyak untuk dibandingkan dengan musim-musim lalu. Jenis padi ini dinamakan NMR152 yang diuji 25 pesawah.

Sementara itu pihak berkuasa juga meningkatkan pengeluaran benih padi NMR152 di bendang-bendang khas untuk pembiakan. Mereka ingin memastikan bekalan benih untuk semua petani di Utara.

NMR152 semasa fasa ujian didapati mampu hidup meskipun dalam keadaan kemarau atau ditenggelami air selama lapan hari (jenis-jenis lain akan mati).

Jika padi ini diakses semua pesawah (seramai 300,000 orang), tentu sekali kadar pengeluaran beras akan bertambahan.

Malaysia pula mempunyai jumlah populasi kian bertambahan dengan cabaran besar akibat perubahan iklim dan kemerosotan tanah.

Kemampuan ANM untuk melajukan proses pertumbuhan semulajadi ialah kunci yang diperlukan untuk mengharungi cabaran masa depan.

Malah ANM juga menyediakan bahan tambahan (growth promoter) untuk kegunaan pesawah.

Bahan ini dibuat secara organik menggunakan sisa haiwan laut bercangkerang. Chitin ditukarkan menjadi chitosan menggunakan proses kimia sebelum menjadi oligochitosan melalui radiasi gamma.

Oligochitosan digunakan pesawah sebagai bahan tambahan yang mengurangkan kebergantungan racun serangga dan baja sebanyak 30 peratus.

Dari segi kemerosotan tanah, breakthrough ini sangatlah baik untuk alam semulajadian dan sangat berironi, apabila nama “nuklear” digeruni tanpa asas menjadi penyelamat alam ini.


Apa Beza Agnostisme dan Ateisme?

Bukan mudah untuk menyulamkan semangat agama agar kekal konsisten sepanjang zaman. Tidak pernah dalam sejarah agama kekal tidak terusik. Terutamanya pada zaman sekarang apabila arus modernisme telah melengkapkan hampir semua aspek kehidupan, sampai ada yang mampu mempersoalkan keperluan Tuhan. Suatu masa dahulu, ramai dalam kalangan manusia berdoa dengan tekun supaya diberikan kesembuhan bagi penyakit-penyakit tertentu. Namun kini dengan kehebatan industri perubatan, agama telah disisihkan. Kenyataan sebegini bukanlah untuk menggalakkan ateisme. Sebaliknya, ia merupakan pengakuan bagi realiti sekarang.

Selain
daripada perbezaan agama, seperti Islam, Kristian, Buddhisme dan sebagainya,
dunia juga mempunyai cabang-cabang bukan-agama seperti agnostisme dan ateisme.
Kedua-dua perkara ini dilihat sering dipetik seolah-olah mempunyai maksud sama.
Namun hakikatnya, agnostisme dan ateisme mempunyai definisi, ciri-ciri dan
sejarah yang jauh berbeza.

Bermula dengan ateisme, iaitu seperti semua tahu bererti “kepercayaan tiada tuhan”, sebarang unsur tuhan atau dewa tidak diterima pakai oleh penganutnya. Senang kata, seorang ateis menafikan kewujudan ketuhanan dan unsur modernisme telah sebatikan Big Bang dan juga teori evolusi dengan menyatakan bahawa alam semulajadi telah terjadi secara sendiri. Bertatahkan konsep “Here and Now”, kewujudan ateisme telah lama dituliskan – sebelum kelahiran Nabi Isa (as) lagi. Namun definisi ateisme hanya timbul sekitar abad ke-16 semasa penularan pemikiran bebas (freethought), persoalan skeptisme dan pengkritikan terhadap agama. Rasionalisme di sebalik ateisme pula lebih mendalam atas desakan bukti empirikal.

Dalam kalangan Arab, wujud individu-individu seperti  Ahmad ibn Yahya al-Rawandi, Muhammad bin Zakariyya al-Razi, Abu al-Ala’ al-Ma’arri dan Abu Isa al-Warraq yang mendalami ateisme. Ada dalam kalangan mereka telah menentang Islam (dan agama-agama lain) pun atas pegangan bahawa agama merupakan induk orang terdahulu untuk mengawal masyarakat, satu pegangan yang dijulang sampai hari ini.

Agnostisme
pula merupakan pegangan bahawa kewujudan Tuhan tidak boleh diketahui.
Bahawasanya manusia tidak mempunyai
kemampuan untuk mengemukakan bukti rasional untuk mengatakan bahawa Tuhan
wujud. Menurut Thomas Henry Huxley sekitar 1869 yang menggunakan perkataan
agnostik buat julung kalinya, manusia tidak
mempunyai asas saintifik untuk membuktikan pengetahuan dan kepercayaan. Namun Huxley tidak
menciptakan agnostisme kerana pegangan ini telahpun wujud seperti ahli falsafah
India bernama Sanjaya Belatthaputta sekitar abad kelima sebelum Masihi.

Secara
jelas disini, lawan bagi “agnostik” dan “ateis” ialah “gnostik” dan “teis”.
Gnostik pula bermaksud individu yang tahu bahawa Tuhan wujud. Manakala “teis”
merujuk kepada golongan yang percaya Tuhan wujud. Disini wujud satu bayangan
empat arah –

Disini
jelas bahawa Islam, Kristian dan Yahudi merupakan agama kategori pertama, iaitu
gnostik teis. Namun dalam kalangan penganut-penganutnya terdapat tebaran
kategori dua, tiga dan empat. Ada dalam kalangan Kristian tidak menyakini
doktrin Triniti tetapi percaya ada Satu Tuhan yang menguasai semua. Golongan
sebegini boleh tergolong dalam kalangan kategori kedua atau ketiga.

Dalam
kalangan ateisme pun terbahagi kepada dua jenis: (1) lemah dan (2) tepu.
Golongan ateis lemah tidak begitu yakin dengan pegangan mereka. Manakala yang
tepu itu definisinya sendiri telah mencirikan jenis mereka.


Apa Akan Jadi Pada Dunia Kalau Lebah Pupus?

Lebah adalah agen pendebunga yang sangat kritikal: lebah melakukan pendebungaan 70 daripada 100+ tanaman yang memberi sumber makanan kepada dunia. Jika lebah mula pupus, maka kita akan kehilangan tanaman yang melakukan pendebungaan melalui lebah. Binatang yang memakan tanaman tersebut akan mula susut dan seterusnya menganggu rantaian makanan.

1. Sudah pasti jika lebah pupus, maka madu lebah juga akan pupus. Apa akan terjadi jika tiada madu lebah? Madu banyak digunakan dalam industri perubatan sebagai penawar untuk sakit tekak, selsema, demam, luka ,jangkitan kuman dan lain-lain. Dalam kes-kes tertentu seperti di Romania, seorang doktor menggunakan madu lebah untuk merawat katarak mata untuk 2094 pesakit, dan 2002 sembuh sepenuhnya. Di VM Medical College di Maharashtra,India, mereka melumurkan madu lebah ke atas 52 orang pesakit melecur kulit kesan terbakar. Selepas 15 hari, 87% pesakit di dapati sembuh [1]. Madu lebah juga digunakan untuk kecantikkan seperti diet, shampoo, pelembab, anti-jerawat, dan lain-lain[2].

2. Banyak tanaman akan ke lembah kepupusan. Lebah bermain peranan yang penting dalam ekosistem dunia. Antara tanaman yang terlibat secara vital (sedarhana dan ke atas) adalah [3];

– Kiwi
– Tembikai
– Tembikai Susu
– Labu
– Zucchini
– Macadamia
– Markisa
– Gajus
– Belimbing
– Canola
– Ketumbar
– Timun
– Pelage
– Loquat
– Gandum kuda
– Pokok adas
– Epal
– Mangga
– Avocado
– Aprikot
– Ceri liar
– Ceri masam
– Prun
– Badam
– Peach
– Pir
– Raspberi
– Blackberi
– Blueberi
– Bendi
– Sesawi
– Jintan
– Chesnut
– Kelapa
– Kopi
– Strawberi
– Kapas
– Bunga matahari
– Jambu
– Buah delima
– Blackcurrant
– Redcurrant
– Sambucus
– Bijan
– Kacang parang

Kesemuanya merupakan keperluan harian kita. Kita perlukan kapas untuk pakaian kita[4], sayur-sayuran sumber makanan harian kita, buah-buahan sebagai sumber sajian kesihatan dan industri minuman. Kopi untuk industri kopi serta peminat-peminat kopi. Sebahagian tanaman-tanaman itu juga akan diproses untuk keperluan industri-industri lain seperti perasa buah-buahan.

3. Rantaian makanan terancam. Binatang yang makan tumbuh-tumbuhan yang dilakukan pendebungaan oleh lebah akan kekurangan makanan. Misalnya lembu yang makan akan alfalfa yang melalui proses pendebungaan oleh lebah. Jika lembu tiada, kita akan kehilangan sumber mentega, susu, keju dan apa-apa yang berkaitan dengan susu [5].
Rantain lain yang main peranan besar adalah sabagai sumber nutrisi untuk binatang-binatang karnivor. Contohnya serigala yang makan akan keluarga buah berry. Selagi ada kewujudan/survival serigala sebagai Alpha dalam rantaian makanan, keseimbangan rantaian makanan utama dan kedua akan berada dalam pengawasan agar tidak melebih populasi yang akan memberi impak negatif kepada rantaian makanan yang di tingkatan bawah. Contoh terbaik adalah di Taman Negara Yellowstone, Amerika Syarikat [6].

4. Manusia akan kekurangan zat makanan. Manusia adalah satu mesin biologi yang sangat kompleks. Kita perlukan sumber vitamin dan mineral untuk memastikan diri kita terus beroperasi dengan sihat dan efektif. Berikut adalah antara 10 makanan yang kita perlukan dalam seharian . Walaupun bukan makanan ruji seperti nasi, tetapi masih terkesan dalam kehidupan kita.

Manusia akan kekurangan separuh pemula untuk nutrisi asas manusia yang memerlukan lebah sebagai agen debunga. Illustrasi tersebut menunjukkan bahawa 10 makanan yang akan terjejas dengan teruk menurut lawan web onegreenplanet.org. Kita sering dan sudah menjadi kebiasaan berharap diet harian kita sudah mencukupi untuk menampung keperluan nutrisi badan. Makanan harian kita juga banyak dipengaruhi oleh penggunaan bawang kerana aruma dan penambah perasa. Bayangkan suatu hari nanti, makanan harian kita tanpa bawang? Tiada tembikai atau oren sebagai pencuci mulut? Mungkin ulam – ulaman tidak lagi lengkap?

5. Lebah bukan sahaja penyumbang madu untuk manusia, bahkan ke meja makan. Menurut para pengkaji  di UC Santa Barbara’s National Center for Ecological Analysis and Synthesis (NCEAS), “Tanaman yang memerlukan haiwan sebagai pendebunga merangkumi banyak diet berelemen vitamin A, C, dan E, dan sebahagian besar mineral kalsium, fluorida, serta zat besi.  Tanaman yang bergantung kepada haiwan untuk membiak adalah penting dan boleh mempunyai kesan yang berpotensi drastik terhadap pemakanan manusia jika terjejas.[7]

Seterusnya apa yang akan manusia makan? Perkara ini tidak perlu risau. Makanan berasaskan daging akan terpengaruh dengan kepupusan lebah. Ayam tiada masalah kerana mereka makan makanan yang bukan punca pendebungaan lebah. Ayam mungkin jadi sumber protein kita di samping makanan laut. Tanaman seperti gandum, jagung, soya dan beras tidak memerlukan lebah[8]. Mungkin beberapa buah dan tanaman lain yang memerlukan lebah dan pengaruhnya dapat terus wujud dan hidup dengan kadar minimum dengan campur tangan manusia menggunakan teknologi GMO. Pada ketika itu mungkin tiada lagi badam, buah berri, madu asli dan lain-lain.

6. Campur tangan manusia sudah pasti berlaku. Di negara China, disebabkan kekurangan lebah, manusia diperlukan untuk melakukan proses debunga. Pekerja akan membawa bersama sebuah bakul yang penuh dengan polen dan berus lukisan. Dengan kaedah mengecat pada setiap bunga agar dusun-dusun epal dan pear dapat melakukan proses debunga[9].

Selain itu, campur tangan manusia boleh berlaku dalam bentuk teknologi GMO iaitu genetically modified organism. Maksud mudahnya organisma diubahsuai secara genetik. Ia adalah hasil daripada satu proses makmal iaitu dengan mengambil gen dari satu spesies yang lain dan dimasukkan ke spesis yang lain dalam usaha untuk mendapatkan sifat  atau ciri-ciri yang dikehendaki. Gen asing boleh datang daripada bakteria, virus, serangga, haiwan atau manusia. Bioteknologi ini telah digunakan di beberapa negara untuk penghasilan alfalfa, kapas, kacang soya, canola dan  jagung yang boleh tolenrasi terhadap racun rumpai. Ini salah satu daripada percapaian manusia dalam bidang bioteknologi [10].

Bioteknologi ini tidak mustahil akan digunakan untuk memastikan survival tanaman-tanaman yang bergantung pada lebah sekaligus memenuhi keperluan harian manusia. Sama ada genetic lebah akan diubah suai agar dapat menyesuaikan dengan cuaca extreme [11] atau tanaman-tanaman yang akan dibah suai supaya proses pendebungaan boleh dilakukan tanpa lebah. Walaupun sangat kontroversi, pilhan apa yang kita ada selain inovasi atau menyelamatkan sebelum terlambat.

Inovasi lain yang mampu menjadi tunjang sebagai agen pendebungaan adalah membina pendebungaan drone. Negara Matahari Terbit berjaya menghasil drone yang berpontensi menggantikan lebah sebegai agen pendebungaan. Eijiro Miyako, seorang ahli kimia di National Institute of Advanced Industrial Science and Technology,Tsukuba, Japan menjelaskan bahawa illustrasi di atas menunjukkan drone kecil dilengkapi dengan berus yang bersalut gel khas untuk melakukan proses pendebungaan sebagai seekor drone lebah [12].

Kesemua teknologi ini boleh diaplikasikan tetapi persoalannya adalah keberkesanannya dan kemampuan menggantikan lebah dalam jangka masa yang panjang. Hal ini kerana manusia tidak mempu mengambil alih tugas lebah yang mahir dalam kerja mereka dan kelebihan semula jadi yang dianugerah. Manusia juga sangat perlahan dalam melakukan kerja-kerja lebah dan tidak efektif. Apapun kita perlu bergerak maju kehadapan. Pilhan apa yang kita ada selain inovasi atau menyelamatkan lebah sebelum terlambat.

Video Di Bawah:

7. Jika pupusnya lebah, majoriti buah-buahan dan sayur-sayuran yang biasa kelihatan di pasar atau hypermarket akan tidak lagi kelihatan.

Secara logiknya, tanaman yang terancam akan melalui proses teknologi. Jika proses itu berjaya secara maksimum, maka jumlah makanan akan berada di tahap optimum. Jika sebaliknya, samaada kurang efektif atau masih belum menemui jalan untuk potensi terbaik, maka jumlahnya akan berada kurang dari sedarhana. Yang gagal melalui proses teknologi, kita tidak dapat merasainya lagi akan makanan tersebut. Untuk menjayakan sesuatu teknologi, masih memerlukan jangka masa tertentu sebelum disahkan. Dalam jangka masa tertentu, makanan yang statusnya masih dalam keadaan minima, akan mempengaruhi pengeluaran yang kecil, justeru harga akan melambung mahal berbanding biasa kerana jumlah terhad tetapi permintaan tinggi.

Sedikit gambaran mengenai ekonomi yang melibatkan kematian lebah. Situasi ini telah pun berlaku di Scotland pada tahun 2012, lebih dari 60% populasi lebah lenyap. Situasi ini menjadi satu lonjakkan untuk harga makanan naik semata-mata apabila sesuatu menjadi sukar didapati, lebih mahal ia akan menjadi. Makanan adalah benar-benar satu keperluan. Jika lebah pupus secara berperingkat, tidak hairanlah jika harga makanan juga akan meningkat secara berperingkat seperti buah epal, sayur-sayuran dan kopi. Kebarangkalian satu cawan kopi yang berkualiti boleh mencecah ratusan ringgit pada masa hadapan[13].

8. Kebuluran akan berlaku secara beransur-ansur dan lebih meluas terutama di negara-negara sedang membangun. Makanan menjadi mahal dan terhad. Yang miskin akan tidak dapat makan, yang kaya akan terus makan. Pekerja yang berkerja di dalam industri yang bergantung pada lebah akan kehilangan pekerjaan. Yang sedang belajar dan telah graduasi melibatkan industri-industri tersebut akan hilang pekerjaan yang dijanjikan. Ramai juga yang akan menganggur. Jurang 3 kelas akan semakin jauh dan tidak stabil. Tanpa lebah, industri-industri yang memerlukan lebah tidak akan wujud juga. Ini akan memberi kesan ekonomi yang sangat global.

Bagi negara-negara yang maju, mereka mempunyai masa untuk berfikir dan mencipta sesuatu sebagai penyelesaian untuk mengatasi masalah ini. Skeptikalnya, mempersoalkan keberkesanannya. Optimistik, apa pilihan yang manusia ada selain mencuba selamatkan lebah dan membuat persiapan jika sebaliknya berlaku.

Tanpa lebah, menjadi sukar untuk mengekalkan populasi bumi, yang masih berkembang dengan pesat. Fakta pahit yang harus ditelan bahawa bekalan makanan akan jatuh secara drastik, dan kos akan meningkat. Ini juga bermaksud kurang saliran makanan kepada manusia.

9. Aspek yang perlu dipertimbangkan adalah bahawa lebah tidak perlu untuk lenyap sepenuhnya untuk kes ini menjadi satu isu besar. Salah satu isu besar yang kita hadapi sekarang adalah bahawa populasi manusia yang semakin meningkat, tetapi populasi lebah semakin berkurangan. Hubungan tersebut bermaksud makanan dan kapas akan terus berkurangan dan sentiasa kekurangan, tetapi lebih ramai manusia memerlukan makanan dan pakaian yang lebih. Meletakkan permintaan yang lebih dari sepatutnya adalah tidak bijak terutama keperluan asas kehidupan. Risau termakan bahagian orang lain.

Saya fikir, umat manusia pasti akan dapat untuk teruskan survival tanpa kewujudan lebah. Cuma yang bermain di fikiran saya: adakah manusia benar-benar mahu hidup dalam dunia yang tanpa buah-buahan, pizza, ais krim dan kopi? Tanpa dapat melihat beruang, serigala dan lain-lain binatang?

Rujukan:

[1]        http://www.medbc.com/annals/review/vol_9/num_1/text/vol9n1p33.htm

[2]        https://www.ncbi.nlm.nih.gov/pmc/articles/PMC3611628/

[3]        https://en.wikipedia.org/wiki/List_of_crop_plants_pollinated_by_bees

[4]        http://cottonaustralia.com.au/australian-cotton/basics/uses-of-cotton

[5]        http://peacebeefarm.blogspot.my/2009/09/honey-bees-feed-cattle.html

[6]        https://www.nps.gov/yell/learn/nature/wolf-restoration.htm

[7]        http://www.news.ucsb.edu/2011/013070/nceas-working-group-produces-study-showing-how-vitamins-and-minerals-fruits-and

[8]        https://www.nrdc.org/onearth/would-world-without-bees-be-world-without-us

[9]        http://www.huffingtonpost.com/entry/humans-bees-china_us_570404b3e4b083f5c6092ba9

[10]      https://en.wikipedia.org/wiki/List_of_genetically_modified_crops

[11]      https://entomologytoday.org/2014/06/11/genetically-modified-honey-bees-a-key-technology-for-honey-bee-research/

[12]      https://www.nbcnews.com/mach/science/robo-bees-may-bring-new-fix-pollination-problem-n720171

[13]      https://www.theguardian.com/environment/2013/aug/21/bees-buzzfeeds-pesticides-food-prices


Australia Terbakar!

Kebakaran ini telahpun bermula sejak dari September 2019, dan sehingga ke hari ini, ia masih lagi sedang memusnahkan Australia.

Australia adalah sebuah negara yang sangat besar saiznya. Kalau nak diikutkan pada peta, saiz kemusnahan kebakaran boleh memuatkan beberapa negara di dalamnya.

Seteruk mana kebakaran Australia ni?

Ia telah membawa kepada kemusnahan 6,000,000 (juta) hektar hutan dan belukar. Dan antara kawasan yang paling teruk terjejas adalah di bahagian New South Wales.

Untuk memberi kau sedikit gambaran dan perspektif kemusnahan yang disebabkan oleh kebakaran belukar Australia ini, izinkan aku bandingkan dengan beberapa kebakaran besar lain yang berlaku pada tahun 2018-2019.

– Kebakaran Hutan Hujan Amazon 2019, telah memusnahkan lebih 900,000 (SEMBILAN RATUS RIBU HEKTAR) hutan.

– Manakala bagi kebakaran hutan California 2018, lebih 800,000 (LAPAN RATUS RIBU HEKTAR) hutan telah musnah dijilat api.

Sekiranya kebakaran belukar Australia seluas 6,000,000 (juta) hektar ini terjadi di Malaysia, kau sedang “menyaksikan” negeri Pahang (negeri terbesar di semenanjung) Johor, Melaka, Kuala Lumpur, dan 3/4 dari Negeri Sembilan sedang terbakar!

Untuk pengetahuan anda semua, peningkatan suhu di Australia ini berpunca daripada fenomena yang dikenali sebagai Indian Ocean Dipole (IOD).

Fenomena ini menyebabkan suhu permukaan laut itu lebih tinggi (panas) di bahagian barat lautan Hindi, dan rendah di bahagian timur lautan Hindi.

Hasilnya, di bahagian timur benua Afrika menyaksikan kadar hujan itu turun lebih dari purata, sehingga adakalanya menyebabkan banjir. Di Asia Tenggara dan Australia pula, terhasilnya cuaca yang panas kering dan menyebabkan kemarau.

Ini kerana fenomena (IOD-positif) ini telah melemahkan tiupan angin, seterusnya mengurangkan kadar lembapan yang dapat dibawa ke Asia Tenggara dan Australia.

Menurut laporan akhbar tempatan dan luar negara, lebih daripada 500 juta haiwan telah terbunuh akibat dari kebakaran, manakala 20 manusia kehilangan nyawa disamping ribuan kediaman telah musnah dijilat api.

Malangnya, kebakaran ini sukar untuk dihentikan kerana ia seolah-olah mencipta “cuaca” yang tersendiri.

Bagaimana?

Ia terjadi seperti berikut;

1. Asap yang terhasil dari kebakaran menyejuk dan menghasilkan awan “pyrocumulonimbus”.

2. Awan ini kemudian membentuk atau menghasilkan ribut petir. Panahan petir daripada ribut ini seterusnya menyebabkan kebakaran baru ke atas tumbuh-tumbuhan yang sedia kering akibat daripada kemarau dan cuaca yang panas.

RUJUKAN:

Abram, Nerilie J.; et al. (2007). “Seasonal characteristics of the Indian Ocean dipole during the Holocene epoch”. Nature. 445 (7125): 299–302.

Abram, Nerilie J.; Gagan, Michael K.; Cole, Julia E.; Hantoro, Wahyoe S.; Mudelsee, Manfred (16 November 2008). “Recent intensification of tropical climate variability in the Indian Ocean”. Nature Geoscience. 1 (12): 849–853.

Behera, Swadhin K.; Yamagata, Toshio (2003). “Influence of the Indian Ocean Dipole on the Southern Oscillation”. Journal of the Meteorological Society of Japan. 81 (1): 169–177.

Ummenhofer, Caroline C. (2009). “What causes southeast Australia’s worst droughts?”. Geophysical Research Letters. 36 (4): L04706.


Wanita Buat Bisnes Racuni 600 Orang Suami

Berbanding hari ini, kehidupan wanita beberapa kurun lepas boleh dikata amat sukar. Patriarki menghalangi pendidikan dan membatasi kemandirian. Di Belanda pada 1583 misalnya, kadar celik huruf kalangan wanita hanya 38% sahaja berbanding 55% bagi lelaki.

Di England sehingga abad ke-19 pula, wanita yang mahu bercerai sanggup dijual/menjual diri sendiri. Sementara itu di Itali pada kurun ke-17, haluan hidup wanita lazimnya cuma terhad kepada empat perkara; iaitu menjadi biarawati, pengemis, pelacur, atau dikahwin atur.

Semua itu bukanlah pilihan yang baik. Biarawati mungkin meraih akses kepada literasi, tetapi perlu mengorbankan kebebasan. Mengemis dan melacur pula ibarat menggadai air muka demi kehidupan. Sambil kahwin atur, ia persis berjudi dengan takdir.

Andai dapat suami budiman, memang untunglah badan. Tetapi kalau dapat yang jenis rambut sikat tepi, mulut kuat memaki, dan gemar angkat tangan dan kaki, habis meranalah hidup. Umpama, sepanjang hayat digantung tak bertali.

Sebab itu bagi isteri-isteri yang menghadap suami begini – tanpa mengira zaman – selalunya ada dua jenis doa yang dipanjatkan; “Moga dia berubah… atau moga dia lekas mati!” Ikutkan, memanglah tak sedap dengar doa yang kedua itu. Tapi dah nama pun panas hati. Itu pun kira baik, setakat ngomel sendirian saja.

Kalau hidup di bandar Rome pada pertengahan ke-17, siap ada bisnes yang cuba ‘kabulkan’ doa tersebut. Memang minda kapitalis habis; ada permintaan, terus sahaja sediakan perkhidmatan. Khidmat melekaskan kematian suami ini disediakan oleh seorang janda muda bernama Giula Tofana.

Ikutkan, tidak banyak maklumat peribadinya yang diketahui sejarah. Sekadar, dia lahir dan membesar di Palermo – sebelum berpindah ke Naples dan Rome ketika dewasa. Pada usia 13 tahun, tepatnya tanggal 12 Julai 1633, dia kehilangan ibu (bernama Thofania) yang dihukum mati kerana membunuh (disyaki meracun) suami sendiri (Francis d’Adamo).

Sejak kecil, Tofana ibarat melunasi pepatah ‘ibu borek, anak rintik’. Cantiknya sama cantik. Dua-dua pun menguruskan bisnes apotek; yakni menjual ubat-ubatan, jamu, dan produk kosmetik. Bila bermain dengan barang begini, memang tak pelik kalau mereka turut mengadun racun.

Tofana sendiri menjual sejenis racun yang sejarah menamakannya sebagai Aqua Tofana (Cecair Tofana). Ada sumber kata, resepi racun itu dibuat oleh ibunya. Tofana hanya menjual sahaja. Tapi apa pun jua halnya, besar kemungkinan Tofana sudah uji dan sempurnakan racun itu sebelum menjual. Buktinya, suami dia sendiri mati diracun.

Aqua Tofana dihasilkan daripada tiga bahan utama, iaitu ekstrak belladonna, plumbum, dan arsenik. Ia hadir dalam bentuk cecair, tetapi boleh saja digaul sebati dalam serbuk solekan atau losyen. Cuma biasanya, pelanggan Tofana bubuh dalam makanan atau minuman. Tambahan, racun itu tidak berbau, tidak berwarna, dan tiada rasa. Jadi, memang sukar untuk diketahui mangsa.

Lagipun, bungkusannya memang mengelirukan. Mana tidak, Tofana menjualnya dalam botol kecil yang dihiasi gambar Saint Nicholas of Bari. Sekali pandang, memang orang boleh sangka itu air rukyah yang dah dijampi 40 hari 40 malam. Dengan teknik tunggang agama begitu, Tofana bebas menjual racun tersebut selama hampir 20 tahun tanpa dikesan pihak penguasa.

Dia sendiri memang amat memilih pelanggan. Hanya yang pandai menjaga rahsia sahaja tahu kewujudan Aqua Tofana di kedainya. Pelanggan baru pula mestilah datang dari penamaan pelanggan lama.

Rata-rata, pelanggan Tofana terdiri dari kaum isteri yang mahu tamatkan perkahwinan tidak sihat. Tapi ikutkan, bukan semua pun begitu. Ada juga yang mahu balas dendam, singkirkan seteru karier atau percintaan, atau bahkan mahu lekas mewarisi harta suami. Justeru, pelangannya bukan hanya terhad kepada satu jantina. Lelaki pun ada juga yang datang membeli.

Di samping modus operandinya yang mengutamakan kerahsiaan, Aqua Tofana yang bertindak perlahan turut mensifarkan sama sekali syak-wasangka. Ia seumpama vaksinasi, perlu tiga kali ‘suntikan’. Dos pertama, sekadar membuatkan mangsa jatuh demam atau selesema. Dos kedua pula, mula terlantar dan muntah-muntah. Masuk dos ketiga atau – kes nadir – keempat, barulah mangsa meninggal dunia.

Proses yang mengambil masa begini bukan sahaja membuatkan mangsa kelihatan seperti mati secara fitrah (sakit biasa), tetapi juga memberi masa kepada mangsa untuk menyelesaikan segala urusan – wasiat misalnya.

Dapat pula kalau si isteri cerdik, memang akan memanfaatkan sehabis baik proses bedah siasat bagi melepaskan diri dari disyaki. Sebab, hasil pembedahan memang biasanya tidak menjumpai apa-apa kesan racun. Jadi, objektif dapat dicapai. Maruah pada mata masyarakat pun (kalau kahwin baru) kekal murni.

Apapun, sepandai mana pun tupai takkan selamanya selamat. Sampai masa, akan jatuh juga. Pekung Tofana terbuka apabila salah seorang pelanggannya membocorkan rahsia. Masa itu, malam berlalu macam biasa. Si isteri hidangkan sup kepada suami. Cuma kali itu, ia dibubuhi racun yang dibeli dari Tofana. Niatnya memang mahu membunuh suami sendiri. Tapi, tekad di hati tak sekuat rasa manusawi yang masih berbaki.

Jadi sebelum sempat si suami menghirup , si isteri halang dan jauhkan mangkuk sup tadi. Sampai, timbul syak-wasangka dari pihak suami. Tanya punya tanya, rahsia pun dibuka – yang tak cukup pecah di telinga suami, dibawa pula sampai ke pengetahuan pihak berkuasa.

Lantas, waran tangkap Tofana pun dikeluarkan. Namun berbekalkan kabel yang besar, Tofana sempat melarikan diri dan berlindung di sebuah gereja berhampiran. Cuma, keadaan itu tidak bertahan lama. Sebaik sahaja timbul khabar angin konon Tofana telah meracuni bekalan air di bandar Rome, habis gereja itu digempur oleh kumpulan perusuh.

Tofana lantas dibawa ke muka pengadilan. Kemudian di bilik seksaan, dia mengeluarkan pengakuan telah meracuni 600 orang suami sepanjang tempoh 1633-1651. Atas pengakuan itu, Tofana dijatuhi hukuman mati pada Julai 1659 – sekali bersama anak perempuannya, Girolama Sperla dan tiga orang pekerja. Kira-kira 40 orang pelanggannya (yang berkelas bawahan) turut dihukum bunuh. Mereka yang dari kelas atasan pula sekadar dipenjara, dan ada pula yang dilepaskan.

RUJUKAN

Elhassan, Khalid. (2019, 18 April). History’s Most Prolific and Deadly Female Poisoner Helped Women get Rid of their Husbands. History Collection.

Kernan, Sean. (2022, 14 March). Woman Uses Poison Makeup to Murder 600 Husbands. Medium.

Millar, Judy. (2020, 25 August). The Woman Whose ‘Cosmetics’ Poisoned Over 600 Unwanted Husbands. History of Yesterday.

McKennett, Hannah. (2020, 1 June). Meet Giulia Tofana: The 17th-Century Professional Poisoner Said to Have Killed 600 Men. All That Interesting.


8 Pertempuran Laut Teragung Dalam Sejarah

Sejak permulaan tamadun dunia, pelbagai pertempvran di tengah lautan telah berlangsung sehingga awal abad ke-20. Dalam setiap pertempvran ini, strategi taktikal dan kemajuan teknologi menjadi faktor kemenangan atau kekalahan.

Jangan lupa, pilihan skala pertempvran laut ini telah mencipta beberapa pencapaian berbeza, adakalanya anda perlukan angkatan laut dengan jumlah kapal tempur yang besar untuk menang, tetapi tanpa strategi yang bagus dan taktikal yang lemah, anda boleh dikalahkan oleh musuh yang jauh lebih kecil.

Senarai ini adalah berdasarkan pandangan peribadi dan pilihan penulis sendiri, tidak ada kaitan dengan mana-mana pihak, mungkin anda akan memperolehi dapatan senarai yang berbeza pula dari carian melalui Google atau Wikipedia.

Pada September 480 SM, pertempvran Laut Salamis berlangsung antara kerajaan Negara-negara Kota Yunani dan Empayar Parsi yang diperintah oleh Raja Xerxes. Berlaku di selat tengah Piraeus dan Kepulauan Salamis di Teluk Saronic yang bersempadan dengan Athens, Greece.

Pertempvran Salamis dicetuskan oleh Parsi yang telah menduduki, menjarah dan memb4kar kota Athens. Ini menyebabkan warga Athens melarikan diri ke Salamis selepas pertempvran Thermopylae pada bulan Ogos 480 SM yang membawa kepada pertembungan Raja Xerxes dari Parsi dan Raja Leonidas dari Sparta.

Rakyat Athens diserap ke dalam Salamis oleh orang-orang Yunani selepas pertempvran Artemisium sekitar Ogos hingga September 480SM antara tenter4 Yunani dan Parsi. Orang Yunani dan sekutu mereka di Salamis mula bersedia untuk merebut semula wilayah mereka dari Parsi yang mempunyai kekuatan 1207 kapal per4ng.

Kapal-kapal ini lebih banyak berbanding Yunani dan sekutunya. Raja Xerxes memutuskan untuk menyer4ng pada waktu subuh setelah menerima maklumat palsu bahawa orang Athens berpaling tadah terhadap sekutu mereka.

Tetapi akhirnya Yunani dan sekutu mereka menyer4ng bahagian sisi armada laut Parsi di selat Salamis yang sempit.

Yunani mengalahkan dan menenggelamkan sekurang-kurangnya 200 kapal per4ng Parsi.  Menjelang tengah malam, tenter4 angkatan laut Xerxes yang ditempatkan di garis pertahanan Psyttaleia juga telah dimvsnahkan oleh tenter4 Yunani dan sekutu mereka.

Pertempvran Salamis menyelamatkan Greece daripada diserap secara paksa sebagai sebahagian subjek Empayar Parsi, dan membawa kemunculan pertama Peradaban Barat ke dunia.

Titik hujung selatan Semenanjung Iberia sentiasa dianggap sebagai pengkalan tenter4 yang penting kerana ia mengawal pintu masuk dan keluar dari Laut Mediterranean dan memberi akses ke Lautan Atlantik.

Selat Gibraltar menjadi antara salah satu laluan perkapalan tersibuk di dunia. Eropah dan Afrika dipisahkan dengan hanya 7.7 batu nautika. Kepentingan ini telah menyebabkan kawasan ini turut ada bahagian dalam sejarah pertempvran laut.

Pertempvran Gibraltar pada tahun 1607 adalah sebahagian daripada peristiwa dalam Per4ng 80 Tahun, konflik antara Belanda dan Sepanyol disebabkan oleh cukai dan pertikaian agama. per4ng ini adalah contoh terbaik jika menurut istilah pakar militari tentang “kekalahan total”.

Sebanyak 26 buah kapal per4ng Belanda bertembung secara mengejut menghadapi 21 kapal per4ng Sepanyol yang berlabuh di Teluk Gibraltar

Armada Belanda diperintah oleh Jacob van Heemskerk, yang sebelum ini terkenal dalam percubaannya meneroka laluan Artik dari Eropah ke China, yang kemudian dikenali sebagai sebagai Northeast Passage.

Van Heemskerk digambarkan sebagai “anak jantan”, namun sifat kejantanannya gagal ditonjolkan dalam peristiwa ini berikutan tindakannya menyelinap secara sembunyi ke dalam armada Sepanyol untuk menimbulkan situasi panik dengan mencetuskan letvpan besar hingga menyebabkan kehilangan moral dan disiplin dalam kalangan tenter4 Sepanyol.

Van Heemskerk memastikan rancangannya memperoleh kejayaan sepenuhnya, dia meninggalkan sejumlah kapal di pintu masuk teluk untuk mengelakkan mana-mana kapal Sepanyol melarikan diri.

Armada Belanda dibahagikan dengan dua puluh kapal dihantar untuk menyer4ng kapal galleon Sepanyol sementara kapal-kapal yang selebihnya menyer4ng kapal yang lebih kecil. Selepas pertempvran selama 4 jam, 21 kapal Sepanyol telah mvsnah dan 4000 orang hilang atau terbunvh.

Belanda memperoleh kemenangan dengan menggunakan kapal kecil bertujuan membunvh beratus-ratus ask4r Sepanyol yang sedang berenang. Pasukan Belanda kehilangan 100 anggota termasuk komander mereka, Van Heemskerk, akibat kakinya terkena temb4kan meriam lalu m4ut akibat kecederaan yang parah.

Ini dia pertempvran yang penuh ‘keajaiban’. per4ng laut yang boleh dikatakan sarat dengan seni taktikal ini berlaku semasa era dinasti Joseon di Korea, zaman kegemilangan tamadun dan budaya Korea. pertempvran itu berlaku semasa pencer0bohan Jepun ke atas Korea (1592-98).

Ada pelbagai peristiwa menarik yang berlaku sepanjang kronologi pertempvran ini, seperti penangkapan seorang pahlawan kerana pengkhianatan, ‘Turtle Ships’, dan kimchi. pertempvran ini juga meletakkan Laksamana Yi Sun-shin sebagai pahlawan kebangsaan Korea yang sejati dan komander angkatan laut yang paling hebat sepanjang zaman.

Semasa pertempvran, tenter4 Korea telah mengalami kekalahan besar di tangan angkatan laut Jepun. Laksamana Won yang mengetuai kempen telah mengakibatkan Joseon dilanda malap3taka dalam menghadapi kekuatan tenter4 laut Jepun. selepas pertempvran Chilcheollyang, hanya 12 daripada 134 kapal Joseon yang tersisa. Tetapi pertempvran akan terus dilanjutkan.

Kemat!an Laksamana Won dan harapan Joseon untuk mendominasi lautan mula luntur. Di saat darurat, Laksamana Yi Sun-shin telah diangkat kembali sebagai Ketua Laksamana angkatan laut yang hanya ditinggalkan sebanyak 12 buah kapal per4ng untuk menentang angkatan laut Jepun yang jauh lebih besar.

Para penasihat raja dan menteri-menteri memberi cadangan yang bertentangan dengan rancangan Laksamana Yi. Raja dan jemaah menteri mendesak Yi untuk menumpukan perhatian kepada pasukan darat. Yi berhujah dengan penuh semangat untuk mengabsahkan dirinya sebagai layak memimpin pasukan tenter4 laut.

Raja memberikan Laksamana Yi lampu hijau untuk terus bertempur di laut, dan inilah permulaan masalah nya.

Angkatan Laut Jepun memiliki 330 kapal, Joseon mempunyai 13 buah kapal, ya, 13 kapal. Laksamana veteran itu menggunakan seluruh kepakaran pengalaman maritim nya untuk cuba mengubah sebarang kemungkinan supaya menyebelahinya.

Dia memilih lokasi untuk berhadapan dengan musuh yang akan menarik pasukan musuh ke selat yang sempit dan panjang dengan arus yang sangat deras. Lokasinya adalah di Selat Myeongnyang, berhampiran Pulau Jindo.

Pada titik yang paling sempit, selat itu adalah kira-kira 293 meter (961 kaki). Kawasan kecil itu hanya mampu menampung muat untuk sejumlah kecil kapal yang memasuki selat dan bertempur pada masa yang sama.

Persiapan Laksamana Yi untuk pertempvran itu amat strategik, dia memasang rantai besi sebagai per4ngkap di dalam air untuk digunakan sebagai sekatan, rantai akan memerangkap kapal-kapal Jepun dan membuat mereka berputar lalu menghentam antara satu sama lain di selat yang sempit.

Apabila pertempvran bermula, Yi membentuk formasi satu garis, dengan hanya 13 kapal, hanya itu satu-satunya pilihan. Moral adalah rendah di kalangan orang-orangnya, juga kerana mereka hanya mempunyai 13 kapal menentang 330, tetapi keajaiban pertama pertempvran itu meningkatkan moral.

M4yat seorang jeneral Jepun dilihat terapung di dalam air, Yi mengarahkan m4yat itu diperlihatkan kepada musuh menyebabkan semangat juang Jepun jatuh, dan moral Joseon melonjak.

Arus berubah arah (sesuatu yang telah dijangka berlaku) ini bermakna orang Jepun terpaksa berundur terus ke dalam per4ngkap tanpa sedar.  Kapal-kapal Jepun bertembung dan dihancvrkan sesama sendiri. Menjelang akhir pertempvran, 31 kapal Jepun tenggelam dan 90 telah rosak teruk.  Manakala di pihak Joseon pula tidak ada satu pun kapal mereka dimvsnahkan.

Dan apa kaitan pertempvran ini dengan kimchi?  Sebab mengapa angkatan laut Joseon tidak menderita wabak yang sama (scurvy) seperti lawan mereka di sebelah barat itu adalah disebabkan oleh kubis yang ditapai yang kaya dengan vitamin C.

Battle of Red Cliff, atau pertempvran Chi Bi, telah berlaku pada tempoh akhir dinasti Han, iaitu 12 tahun sebelum era Tiga Kerajaan bermula di China. Pertempvran ini meletus semasa musim sejuk di Chibi dalam Wilayah Hubei di antara pakatan Shu-Han dan Wu masing-masing di bawah pimpinan Liu Bei dan Sun Quan.

Kedua-dua pemimpin ini menentang angkatan besar tenter4 empayar Han yang dikawal oleh kerajaan Wei di bawah Cao Cao, seorang perdana menteri yang menjadikan Maharaja sebagai boneka, menyatukan dan menguasai dataran utara China.

Tenter4 Liu Bei dan Sun Quan mampu menghentikan rancangan Cao Cao untuk menaklvk tanah di selatan Sungai Yangtze.  Akibatnya, Liu Bei dan Sun Quan menyatukan kembali Dinasti Han Timur dan menguasai Yangtze.

Kawalan ke atas Yangtze memberi mereka garis pertahanan bersempadan yang menyebabkan tertubuhnya kerajaan Shu-Han dan Wu Timur di mana kedua-dua merupakan negeri di selatan.

Sebagai kaedah untuk menghentikan penentangan di selatan, Cao Cao menghantar surat kepada Sun Quan dengan mendakwa bahawa dia mempunyai kekuatan tenter4 berjumlah sehingga 800,000 orang.

Pada hakikatnya, jumlah pasukannya hanya hampir 230,000, manakala Liu Bei dan Sun Quan mengetuai armada laut di selatan yang terdiri daripada kira-kira 50,000 orang marin terlatih.

Sebelum pertempvran Chi Bi bermula, tenter4-tenter4 Wei diketuai Cao Cao yang tidak ada pengalaman pertempvran di laut telah mengalami mabuk laut dan muntah-muntah, situasi ini menyebabkan panik. Untuk cuba menyelesaikan isu ini, Cao Cao mengarahkan kapal-kapal nya supaya diikat bersama bagi mengekalkan kestabilan kapal walaupun laut bergelora.

Sementara itu, Sun Quan mengarahkan beberapa orang jeneral nya yang diketuai oleh Huang Gai untuk berpura-pura membelot dan menyertai Cao Cao. Penipuan itu berhasil dan Cao Cao membenarkan Huang Gai untuk belayar menyeberang menghampiri kapal-kapalnya di Sungai Yangtze tanpa sebarang halangan.

Tanpa dijangka, orang-orang Huang Gai memb4kar kapal mereka menjadi bola api terapung yang menyala lalu melanggar dan memb4kar hingga mvsnah kapal-kapal Cao Cao yang terikat.

Ramai tenter4 laut Cao Cao tenggelam dan lemas ketika cuba melarikan diri dari kapal-kapal terb4kar mereka sementara yang lain terper4ngkap dalam letupan dan keb4karan.

Kerugian ini sangat besar untuk Cao Cao dan dia melarikan diri melalui darat di sekitar Red Cliff ke arah pangkalan nya di utara China namun dia dipintas oleh Panglima Guan Yu dari kerajaan Shu-Han.

Oleh kerana Guan Yu pernah terhutang budi kepada Cao Cao semasa Guan Yu menjadi tahanan per4ng Wei, Guan Yu bertindak melepaskan Cao Cao dan hampir membunvh diri kerana tidak sanggup berhadapan dengan Liu Bei.

Pertempvran Dhat as-Sawari berlangsung pada tahun 655M, ia merupakan ser4ngan tenter4 Islam di bawah pemerintahan Khalifah Uthman di mana angkatan per4ng lautnya dipimpin oleh Muawiyah bin Abu Sufian dari Syam, Abdullah bin Saad dari Mesir terhadap kerajaan Kristian Ortodoks Byzantine yang diperintah Maharaja Constans II.

Pertempvran ini berlaku di Konstantinople, ibu kota empayar Rom Timur/Byzantine. Pertempvran ini berlangsung secara bersiri dan dilancarkan oleh orang Islam yang ingin menaklvki Konstantinople seperti yang mereka lakukan di Mesir, Palestin, Syria, dan beberapa bahagian Timur Tengah.

Pada percubaan yang lain mereka gagal kerana ‘Api Yunani’. Untuk yang kesekian kali nya mereka merancang untuk menyer4ng melalui Laut Marmara. Untuk menangkis ser4ngan itu, Maharaja Constantin II dengan armada angkatan lautnya yang terdiri daripada 500 kapal telah mengejar dan bertembung dengan 200 buah kapal Arab laut di Pelabuhan Finike.

Tenter4 laut Constans II yang terlalu yakin telah menyer4ng tenter4 laut Islam dengan tergesa-gesa, tanpa merancang strategi ser4ngan, mereka jangka mereka mampu menghancvrkan Islam dengan satu ser4ngan.

Melawan kelaziman, angkatan laut Muslim yang kecil itu berjaya menghancvrkan tenter4 laut Byzantin yang besar. Kru kapal Byzantine yang terselamat melarikan diri dan meninggalkan armada mereka untuk dimvsnahkan oleh badai.

Maharaja mereka Constans II menyamar sebagai pelaut untuk melarikan diri. Laut Marmara dipenuhi dengan d4rah, manakala mayat-mayat ask4r terdampar di tepi pantai.

Oleh kerana pertempvran antara armada per4ng laut itu berlaku secara tempur jarak dekat, dikenali sebagai pertempvran Masts. Sesetengah menggelarnya sebagai pertempvran Phoenix. Berikut

Pertempvran Tasik Poyang berlaku ketika Pember0ntakan Serban Merah. Per4ng ini melibatkan antara pasukan tenter4 laut dua pemimpin paksi pember0ntak China, Chen Youliang dan Zhu Yuanzhang.

Ia berlaku pada 30 Ogos 1363, dan merupakan antara pertempvran terakhir ketika Dinasti Yuan yang diperintah bangsa Mongol berada di ambang kejatuhannya. Pertempvran ini bertujuan untuk menentukan kelompok pember0ntak mana yang akan memerintah China memandangkan Dinasti Yuan telah mulai goyah sejak pertengahan abad ke-14.

Zhu Yuanzhang mengetuai pasukan Ming, manakala Chen Youliang memimpin kumpulan Han. Setiap dinasti adalah dari wilayah yang berbeza-beza di China.

Perhitungan berlaku di tasik air tawar terbesar di China iaitu Tasik Poyang. Dalam pertempvran ini juga, teknologi per4ng baru digunakan seperti senj4ta api, serbuk peledak, dan kubu terapung yang dipanggil sebagai kapal menara.

Pertempvran ini mempunyai armada lebih dari 100 kapal menara di pihak Han dan Ming memiliki kapal-kapal flotila Cina yang kecil. Untuk memenangi pertempvran Tasik Poyang, kumpulan Ming menggunakan kapal berapi yang ‘dibawa’, oleh patung jerami.

Kapal itu dipenuhi dengan jerami dan dib4kar dengan api. Ketika kapal berapi itu dihanyutkan arus menghampiri kapal-kapal Han, letupan tercetus mengakibatkan keb4karan dan memaksa pasukan Han berundur.

Hampir sejuta tenter4 dan pelaut terlibat dalam pertempvran Tasik Poyang yang berakhir pada 4 Oktober 1363. Pemimpin Han, Chen Youliang, m4ut selepas ditemb4k di kepala oleh anak panah, menyebabkan seluruh batalion Han tewas.

Setelah kejatuhan Yuan, Dinasti Ming ditubuhkan, mereka memerintah China selama 276 tahun sehingga 1644. Pemimpin mereka Zhu Yuanzhang juga menjadi maharaja pertama Dinasti Ming yang sangat kuat.

Pertempvran Jutland adalah per4ng laut terbesar ketika per4ng Dunia Pertama. Ia berlaku pada 31 Mei hingga 1 Jun 1916 di pantai Laut Utara Denmark. pertempvran berd4rah ini melibatkan 250 kapal per4ng dan kira-kira 100,000 orang ask4r.

Pertempvran itu bermula selepas armada laut Jerman cuba melemahkan tenter4 Laut Diraja British dengan menyer4ng armada mereka di Laut Utara. Laksamana Jerman, Reinhard Scheer mahu mengumpan angkatan kapal tempur Laksamana Sir David Beatty dan armada besar Laksamana Sir John Jellicoe untuk memvsnahkan mereka.

Scheer mahu menyer4ng dan memvsnahkan pasukan Beatty sebelum Jellicoe tiba, tetapi British telah diberi amaran berkat pemecahan kod, dan mereka terlebih dahulu menempatkan pasukan mereka seawal mungkin ke laut.

Walau bagaimanapun, pihak Jerman menggunakan meriam untuk memvsnahkan HMS Lion, menenggelamkan HMS Indefatigable dan HMS Queen Mary di bawah perintah Beatty.  Hasilnya, Beatty berundur sehingga armada utama Jellicoe tiba. Ketibaan armada Jellicoe menyebabkan Jerman berundur kerana senj4ta mereka tidak setanding armada Jellicoe.

Dalam pertempvran Jutland, British kehilangan 14 kapal dan lebih daripada 6000 anggota, sementara Jerman kehilangan 11 kapal dan lebih dari 2500 orang.

Semenjak itu, pihak Jerman tidak lagi mencabar kawalan British ke atas Laut Utara.  Akibatnya, British menganggap dominasi tenter4 laut di atas laluan perkapalan dan sekatan di Laut Utara menyebabkan Jerman ditewaskan pada tahun 1918.

Pertempvran Teluk Leyte adalah pertempvran udara dan laut yang terbesar dalam per4ng Dunia Kedua, ia bermula pada 23 Oktober 1944, di Pulau Leyte di Filipina. Ia bermula selepas Naib Laksamana Takeo Kurita dari Angkatan Laut Imperial Jepun membawa armadanya ke Pulau Leyte di Filipina untuk memerangi tenter4 Amerika Syarikat semasa per4ng Dunia II.

Armada laut Jepun berkeinginan untuk mengekalkan dominasi mereka di Filipina. Sepanjang empat hari pertempvran berat, tenter4 Amerika yang diketuai oleh Jeneral Douglas MacArthur menghancvrkan angkatan laut Jepun menggunakan kapal selam mereka.

Semasa pertempvran Teluk Leyte, Musashi, kapal per4ng Jepun yang paling kuat dan moden telah ditenggelamkan oleh kapal per4ng Amerika pada 24 Oktober 1944. Pada 26 Oktober, apa yang tersisa dari armada angkatan laut Jepun berundur dan meninggalkan Amerika bersama sekutunya mengawal Lautan Pasifik, dan pertempvran Teluk Leyte berakhir.

Pertempvran ini melihat Jeneral MacArthur menghormati janji yang telah dibuat pada tahun 1942 untuk kembali ke Filipina. Malahan dalam pertempvran ini, kaedah ser4ngan ‘Kamikaze’ buat pertama kali diperkenalkan oleh tenter4 Udara Imperial Jepun. Semenjak itu, peper4ngan ini dianggap pertempvran laut yang terhebat dalam sejarah per4ng tenter4 laut.


Falasafah Soren Kierkegaard Dalam Deadpool

Dalam filem Deadpool 1 & 2, kita boleh dapatkan gambaran yang jelas tentang personaliti karakter anti-hero ini dengan menggunakan sudut falsafah. Penulis menggabungkan kedua-dua filem ini agar lebih senang untuk difahami pendekatan falsafahnya. Penulis mendapati filem Deadpool ini ada sedikit sebanyak kaitan dengan falsafah Soren Kierkegaard, seorang ahli falsafah abad ke 18.

Analisis Deadpool vs Kierkegaard

Ini merupakan analisis yang julung kali dilakukan oleh penulis tentang watak fiksi dan watak falsafah. Lantaran penulis melihat banyak persamaan antara Deadpool dan Soren Kierkegaard.

Deadpool merupakan watak anti-hero yang penuh dengan kontradiksi, beliau becok dalam masa yang sama seorang yang private, spontaneous tetapi dalam masa yang sama terperinci (tengok babak beliau mengira peluru dalam Deadpool 1). Namun beliau menghadapi masalah putus harapan, dilihat dalam babak pertama Deadpool 2 beliau mencemburui Wolverine kerana kematiannya. Kierkegaard beritahu kita bahawa untuk mengubati duka tersebut, kita perlu fahami diri sendiri dan ‘nature’ kendiri tersebut. Untuk ke sana, kita perlu melalui tiga tahap :-

1. Aesthetic pleasure

Deadpool telah diberi satu kuasa ‘invulnerability’ dan ‘regeneration’ i.e. beliau tidak boleh mati dan anggota badannya sentiasa akan tumbuh balik jika dihancurkan. Maka di sini timbul konflik dalam diri deadpool iaitu kebosanan. Dia tidak menemui sebarang cabaran, tidak perlu patuh kepada sebarang peraturan (kerana akibat melanggar peraturan tersebut pun tidak boleh mencederakannya) dan merasai segala nikmat yang ada di dunia ini. Dia tidak perlu wang kerana boleh mendapatkannya dengan mudah bekerja sebagai ‘contract-killer’. jadi dengan keadaan ini dia menjadi bosan dengan kehidupan di dunia. Manusia biasa akan menjadi lebih menghargai kehidupan apabila pernah berdepan dengan kematian, tetapi perkara ini tidak berkesan bagi Deadpool. Beliau tidak akan menghadapi kematian, sehinggalah kematian Vanessa.

Selain itu, dalam karya Kierkegaard The Concept of Anxiety (1844), Kierkegaard menjelaskan jikalau kita bayangkan seorang pemuda cuba bunuh diri dengan terjun bangunan, pemuda itu mengalami 2 jenis ketakutan ; takut jatuh (the fear of falling) dan takut bunuh diri (fear of impulse to throw himself). Ketakutan yang kedua inilah, timbulnya kesedaran bahawa mereka memiliki kebebasan mutlak sama ada untuk terjun atau tidak. Namun bagi Deadpool, beliau tidak memiliki ketakutan yang pertama, maka beliau bebas untuk bertindak. Tetapi, kebebasan itu perlu disertakan dengan ketakutan, kerana kebebasan memilih perlu bersama dengan “terrifying decisions”. Adakah ini bermakna, kalau tidak takut, tidak bebas? Boleh fikirkan.

2. Ethical Pleasure

Hubungan percintaan antara Deadpool dan Vanessa telah bertukar daripada hubungan seksual kepada hubungan ethical. Deadpool dan Vanessa yang dianggap parody hubungan percintaan klishe yakni hanya mementingkan keperluan seksual masing-masing berubah apabila kedua-duanya bersedia untuk membina keluarga sendiri. Jika difikirkan, bagaimana dua insan yang begitu tidak bermoral dari segi kehidupan terfikir untuk melakukan sesuatu yang mulia? Memiliki anak memerlukan komitmen yang tinggi dan jika diperhatikan kerjaya mereka sebagai ‘contract killer’ dan ‘stripper’, mereka lebih baik tidak mempunyai anak. Inilah hubungan ethical, hubungan kekeluargaan yang suci yang dipraktikkan oleh Kristian, Islam dan pelbagai agama lain.

Jikalau dikaitkan dengan falsafah, Deadpool telah menjadi ‘knight of faith’. Mengikut Kierkegaard, knight of faith telah menukarkan kepercayaannya kepada perjalanan, mereka akan fokuskan kehidupan kepada satu projek sahaja, berbanding dengan orang lain yang masih mencari-cari tujuan hidup. Kierkegaard juga memberi contoh melalui percintaan terhadap seorang wanita. Walaupun beliau tahu tujuan itu umpama sia-sia, tetapi impossibility itu yang menyebabkan beliau sanggup berjuang. Deadpool tahu hubungannya dengan Vannessa tidak akan berjaya, kerana kerjaya masing-masing. Tetapi dia sanggup mengambil risiko tersebut untuk mencapai rasa cinta yang lebih besar.

3. Religious Pleasure

Namun semuanya berubah apabila Vanessa ditembak mati oleh penjahat yang cuba membunuh Deadpool. Deadpool yang kehilangan hala tuju cuba membunuh diri, tetapi dihalang oleh Vanessa yang telah menjadi kematian (Death). Dalam siri komik, watak Vanessa dalam filem masih dipertikaikan. Ada yang mengatakan beliau ialah Copycat, kerana nama watak mereka sama. Namun berdasarkan filem ini, beliau telah di’potray’ sebagai Mistress Death.

Dia adalah tujuan utama hidup Deadpool sekarang. Deadpool dianggap tidak berhati mulia maka masih belum layak untuk mati. Di sinilah bermulanya perjalanan seorang insan yang hanya memfokuskan kepada akhirat / kematian semata-mata kerana di situlah perjalanan sebenar bermula. Deadpool seorang anti-hero, beliau tidak pedulikan perkara baik atau buruk. Tapi dalam filem ini, beliau bertekad menyelamatkan Firefist yang bergelumang dengan naluri membunuh. Beliau lakukan demikian bukan untuk Firefist atau untuk sesiapa tetapi dirinya sendiri.

Berdasarkan pemerhatian Kierkegaard, sikap berputus asa sebenarnya adalah act of ego, making oneself seems heroic. Maka, kepercayaan (faith) adalah sesuatu yang jauh lebih tinggi dan lebih mulia, kerana bermakna walaupun selepas berputus asa terhadap diri, kita tidak berputus asa terhadap orang lain.

Deadpool kehilangan tujuan hidupnya, tetapi beliau memberi harapan kepada Cable dan Firefist untuk teruskan hidup. Selain itu, Kierkegaard juga menganggap perjuangan Nabi Ibrahim (sebagai seorang Kristian, beliau sangat obsess dengan cerita Nabi Ibrahim menyembelih anaknya) itu merupakan satu gerakan, kerana Nabi Ibrahim sanggup kehilangan segala-galanya, tetapi akhirnya memperoleh segala-galanya sehingga disanjung sampai sekarang. Keturunannya menjadi penyambung dakwah dan keamanan, selepas baginda beriman kepada Allah bahawa Allah adalah sumber segala-galanya.

Senarai Rujukan

Bowdon, Tom-B. 2013. 50 Philosophy Classics; Thinking, Acting, Being, Seeing. Nicholas Braeley Publishing.

Matlutfi. 2017. Kisah 25 Filsuf Barat. Puteh Press.

Youtube. The Philosophy of Kanye West – Wisecrack Edition. https://www.youtube.com/watch?v=dl-eBz1_MG8&t=669s


Dana Bumiputera Al-Ansar Lembaga Tabung Haji

Terdapat satu perkhidmatan ditawarkan oleh Tabung Haji yang boleh dimanfaatkan oleh usahawan bumiputera di Malaysia. Perkhidmatan dana disediakan ialah Dana Bumiputera, Al-Ansar Lembaga Tabung Haji. Apakah yang dimaksudkan dengan dana tersebut?

Tujuan utama dana ini adalah untuk menghulurkan bantuan dari segi kewangan kepada usahawan Bumiputera bagi mengembangkan perniagaan mereka. Sebanyak RM 200 Juta telah disuntik untuk program ini pada peringkat awal. Selain itu, kemudahan pembiayaan kredit dikatakan bernilai antara RM 50 000- RM 1 Juta mulai Januari 2015. Kadar keuntungan yang diperkenalkan pada kadar tetap 4.5% setahun sepanjang tempoh pembiayaan. Syarikat syarikat yang memenuhi kriteria kriteria di bawah boleh la berhubung dengan pihak berkenaan untuk mendapatkan informasi lanjut.

• Pemilikan: Dimiliki oleh usahawan Bumiputera Muslim.
• Jenis Perniagaan: Syarikat/Pemilikan Tunggal
• Rekod Keuntungan: Syarikat mencapai keuntungan sekurang-kurangnya setahun.
• Tempoh Pembiayaan Kredit: Tidak Melebihi 5 Tahun
• Untuk perkhidmatan dan barangan perniagaan yang HALAL sahaja.
• Perniagaan aktif beroperasi sekurang-kurangnya untuk 2 tahun.
• 11 Sektor Industri: Makanan Halal, Minyak dan Gas, Pendidikan, Kesihatan, Pertanian, Pertanian Asas dan Asas Tani, Pembinaan, Pengangkutan, Sokongan Telekomunikasi dan Utiliti, Borong dan Runcit, dan Hospitaliti.

Untuk maklumat lanjut boleh hubungi:
Nombor Hotline Bahagian Perbankan Komersial, Ibu Pejabat Bank Islam
Tel: 03-20887979
Pusat Panggilan Bank Islam
Tel : 03-26 900 900
E-mel : contactcenter@bankislam.com.my


Mana Mahu Bersembunyi Kalau Let*pan Nuklear Berlaku?

Risiko dari letvpan nuklear bukan sahaja datang daripada impak letvpan tetapi juga radiasi, sinaran dan asap berdebu yang terhasil. Letvpan b0m nuklear akan membebaskan sinaran cahaya yang boleh merosakkan penglihatan, malahan mencederakan kulit manusia.

Sinaran ini juga membawa radiasi yang merosakkan sel tisu tubuh badan seterusnya  menyebabkan kem4tian atau kec4catan genetik. Asap yang tersebar selepas letvpan juga mengandungi debu panas yang boleh menyebabkan kecederaan pada sistem pernafasan.

Pada Januari 2018, satu amaran kecemasan dikeluarkan oleh pihak berkuasa Hawaii. Amaran misil balistik yang sedang menuju ke Hawaii itu diterima melalui telefon, stesen televisyen dan radio.  Berita itu disahkan palsu kira-kira 30 minit selepas itu.

Apa yang terjadi kepada penduduk Hawaii selepas menerima amaran itu amatlah menduka-citakan. Penghuni sebuah hotel duduk di dalam bilik sambil memandang keluar tingkap untuk melihat apa yang bakal terjadi. Ada yang melarikan diri keluar dari hotel dan bergegas menaiki kereta untuk meninggalkan tempat itu. Satu pasangan yang menghuni hotel siap keluar dan menuju ke pantai selepas amaran tu diterima (Dave Mosher, 2018).

Tempat yang selamat?

Bungker atau kubu bawah tanah tentunya tempat paling selamat semasa letvpan nuklear. Terlindung daripada impak letvpan dan sinaran radiasi yang terhasil. Tapi awas, dinding bungker mestilah kukuh dan tidak runtuh selepas menerima impak gegaran.

Bungker juga memerlukan sistem pengudaraan dan tenaga yang baik. Ada penjana tenaga yang menggunakan bahan api untuk digunakan semasa bersembunyi didalam. Saat itu, anda tidak boleh mengharapkan tenaga daripada luar sebab kemungkinan untuk putus bekalan tenaga elektrik adalah tinggi. Sistem pencawang elektrik mungkin akan musnah.

Bekalan makanan dan air bersih juga perlu disediakan. Makanan juga mesti boleh bertahan untuk masa yang lama. Keadaan diluar bungker masih beradiasi dan membahayakan nyawa.

Akan tetapi, pembinaan bungker memerlukan masa yang panjang. Bagaimana jika anda tidak pernah bersedia dengan ancaman seperti ini.

Tak mengapa, sesebuah misil mengambil masa untuk sampai ke tujuan. Masih ada masa untuk melarikan diri.

Gambarajah diatas ialah halatuju misil dari Korea Utara ke beberapa tempat di Amerika. Seorang ahli fizik bernama David Wright telah menyatakan satu hipotesis masa yang akan diambil untuk misil sampai.

Jadi, disaat amaran kecemasan dikeluarkan, kita masih ada masa untuk menyelamatkan diri dan bersembunyi.

Salah satu tempat yang selamat daripada radiasi ialah di dalam bangunan. Kedudukan yang disarankan ialah di tengah-tengan bangunan dan jauh daripada tingkap. Selain itu, tempat letak kereta bawah tanah juga boleh dikira selamat memandangkan kedudukannya yang terlindung, Kebanyakkan bangunan bertingkat di negara kita mempunyai sistem tempat letak kereta bertingkat bawah tanah.

Bahagian tangga untuk tertutup yang berada ditengah bangunan juga sesuai memandangkan kedudukan yang terlindung. Lebih baik sekiranya tangga itu adalah tangga kecemasan dan mempunyai pintu kalis api.

Akan tetapi, bahagian bangunan sebegini adalah berbahaya sekiranya berlaku runtuhan disebabkan impak letvpan tadi. Untuk lebih selamat, bersembunyi dibawah meja untuk mengelakkan tertimpa sisa runtuhan secara terus.

Ini bahagian paling saya suka, dalam video yang saya tonton sebentar tadi. Seorang lelaki ni berada didalam rumah semasa letvpan ini berlaku. Secara drastik, dia memunggah keluar isi peti sejuk rumahnya dan masuk ke dalamnya. Hasil dari impak letvpan, peti sejuk itu melambung jauh dari rumahnya. Dia perlahan-lahan keluar dari peti sejuk sambil memandang kerosakan yang telah berlaku.

Ada logiknya apa yang dilakukan memandangkan peti sejuk kedap udara, jadi ia menghalang sinaran radiasi atau asap panas masuk ke dalam. Struktur buatan peti sejuk juga kukuh untuk menyerap impak hentakan semasa melambung jauh atau runtuhan bangunan yang menimpanya.

Tapi peti sejuk kena besar dan kita tidak boleh terus keluar sebaik sahaja selepas letvpan. Risiko radiasi masih ada. Peti sejuk juga hanya boleh muat seorang sahaja pada satu masa, itu pun kalau muat.

RUJUKAN:


Singapura: Kanser Malaysia Sampai Ke Kaki

Tahukah anda dalam perbahasan rang undang-undang berkaitan Gagasan Malaysia pada Oktober 1961, PAS muncul sebagai satu-satunya parti di parlimen yang menolak kaedah pembentukan Malaysia.

PAS tiada masalah dengan penyertaan Wilayah Borneo, tetapi wakil-wakil parti tersebut tidak bersetuju dengan penyertaan Singapura. Bagi mereka, penyertaan Singapura akan menganggu gugat kepentingan Melayu yang menjadi tonggak negara. Malahan wakil PAS memberi amaran bahawa ia (penyertaan Singapura) akan menjadi kanser dan akan menyebabkan tubuh badan Tanah Melayu menderita kerananya.

Tidak lama selepas pembentukan Malaysia, Lee Kuan Yew menunjukkan belang sebenar.

Pertama, beliau kekal menggunakan gelaran ‘Perdana Menteri Singapura’ dalam lawatan ke luar negara sehinggakan ada negara menganggap Lee dan Tunku adalah setaraf. Tunku kecil hati.

Kedua, Lee Kuan Yew mengisytiharkan kemerdekaan Singapura secara unilateral pada 31 Ogos 1963 dan mengkritik Tunku secara terbuka kerana menganjakkan tarikh pembentukan Malaysia pada tarikh tersebut kepada 16 September 1963.

Ketiga, PAP menentang UMNO – Perikatan secara terbuka dalam pilihanraya Singapura sehingga menyebabkan semua calon UMNO kalah kepada PAP. Sebagai tanda protes, ahli2 UMNO membakar patung Kuan Yew.

Keempat, Singapura sentiasa mempersoalkan keputusan kerajaan Pusat dan lebih banyak membuat keputusan sendiri dalam isu ekonomi negeri. Contohnya isu cukai pelabuhan dan Bank Of China.

Kelima, Lee konsisten mencabar kedudukan istimewa bangsa Melayu dan menganggap bahawa Melayu adalah pendatang daripada Indonesia [1]

Akhirnya pada 9 Ogos 1965, Singapura dikeluarkan daripada Persekutuan Malaysia. Salah satu kata-kata Tunku yang diingati ketika itu adalah ,”kanser sudah sampai ke kaki”

#AmbilSemulaNegaraKita#ReclaimOurNation

Abdul Rahim Hilmi ZakariyaPulau Duyong Kuala Terengganu

RUJUKAN:

[1] Lily Zubaidah Rahim, Dilema Singapura: Peminggiran Politik dan Pelajaran Masyarakat Melayu, 2004, ms 20


Ber “makan tidur” di Timor Leste: Pengorbanan ATM di Negara Asing

Tahun
2006 mempunyai kisah yang menarik untuk menjulang maruah anggota-anggota
tentera negara. Sementara negara-negara lain di Asia Tenggara menghadapi
pergolakan, Malaysia masih kekal relevan, stabil dan membangun. Sementara itu,
Angkatan Ketenteraan Diraja Thailand telah menggulingkan kerajaan Thaksin
Shinawatra. Ketenteraan Fiji juga telah menggulingkan Frank Bainimarama. Dan
satu lagi negara yang bergolak ialah Timor Leste.

Pada
24 April 2006, bekas-bekas tentera dan orang-orang awam telah melaksanakan
protes di ibu negara Dili. Pada awalnya protes ini aman. Namun apabila sebuah
pasar diserang, bermulalah detik hitam bagi sejarah negara tersebut.
Bekas-bekas tentera ini turut bertempur dengan pasukan-pasukan FDTL yang
menggunakan peluru hidup sekaligus mencetuskan kekecohan dalam sebuah komuniti
21,000 orang.

Lebih
daripada seminggu kemudian, Mejar Alfredo Reinado dan 20 anggota dalam
platunnya telah menyertai barisan yang dikatakan memberontak. Turut dibawa
bersamanya ialah dua lori penuh dengan senjata api dan peluru hidup. Kota Aileu
dijadikan pusat operasi. Sehari kemudian iaitu 5 Mei 2006, Presiden Xanana
Gusmao diseru supaya memecat Perdana Menteri Mari Alkatiri dan membubarkan FDTL
dalam tempoh 48 jam.

Dalam tempoh beberapa minggu seterusnya, kekecohan tetap diteruskan. Rumah dan kereta dib*k*r sekaligus mencetuskan krisis pelarian yang mana sebuah konven Katolik memberikan bantuan kepada seramai 7,000 orang. Pada 8 Mei pula, seorang anggota polis gugur apabila 1,000 orang merusuh sebuah pejabat kerajaan yang mana Mari Alkatiri mengisytiharkan tindakan ini sebagai usaha rampasan kuasa.

Melihat
kekecohan ini, Australia merancangkan sebuah usaha bernama Operasi Astute.
Turut dianggotai Malaysia, tujuan operasi ini sebenarnya bermotifkan untuk
mengembalikan kestabilan di Timor Leste. Malaysia menghantarkan sebuah pasukan
komando yang dipilih daripada Briged Paratrooper ke-10 di Melaka dan Johor.
Mereka diletakkan dibawah Kolonel Ismeth Nayan Ismail yang selama ini memang
tidak makan tidur semata-mata.

Menjelang
23 Jun, angka tentera Malaysia di Timor-Leste telahpun berkembang. Dua kapal
tentera laut iaitu KD Mahawangsa dan KD Sri Indera Sakti turut membawa
kenderaan berperisai. Malah pasukan ini juga telah diajar bertutur dalam bahasa
tempatan supaya boleh memperkenalkan diri mereka sebagai pembela keamanan.
Sebaik sahaja mereka tiba, wira-wira ini menekankan keselamatan bagi
pusat-pusat kedutaan, pelabuhan, stesen-stesen janakuasa, depot-depot minyak
dan hospital.

Golongan
yang “tidak pernah menembak” ini juga telah diminta Presiden Xanana supaya
menjaga sempadan agar rakyatnya tidak lari ke Indonesia. Tetapi itulah
tentera-tentera Malaysia tidak pandai menembak. Maka mereka malas untuk
laksanakannya (sarcasm). Dalam bulan Jun yang sama, Malaysia juga merancang
untuk hantar 250 anggota ke Timor Leste. Mereka terdiri daripada
pegawai-pegawai polis. Berbeza dengan angkatan ketenteraan, pihak polis ini
pandai menembak (sarcasm juga).

Operasi Astute turut dianggotai New Zealand dan Portugal selain Australia dan Malaysia. Kedatangan mereka tidak sekelip mata memulihkan keadaan. Sebaliknya Operasi Astute hanya tamat pada 25 Mei 2013 lama selepas Alfredo Reinado dibunuh dan Gastao Salsinha dijatuhkan hukuman penjara.

Ekonomi Timor Leste
tidaklah semegah seperti negara-negara jiran. Walaupun berkembang sejak 2011,
rakyat mereka masih lagi sengsara dalam kemiskinan tegar. Hidup mereka ibarat
kais pagi makan pagi, kais petang makan petang pula mengharapkan hasil
pertanian. Pengeksportan komoditi Timor Leste iaitu kopi, marmar dan kayu
cendana pun atas keringat mereka. Sebanyak 9,000 tan kopi, 108 tan kayu manis
dan 161 tan koko telah dituai untuk pengeksportan bersama petroliam juga.


Pertempuran Shanghai: Terperangkap Antara Neraka Dan Syurga

Dalam artikel kali ini, aku lampirkan sejumlah foto yang dirakam oleh jurugambar Eropah bernama Hyland Lyon, beliau merakamkan peristiwa “Pertahanan Gudang Sihang”. Dan sebenarnya, foto-foto ni jarang didedahkan kepada orang ramai.

Semasa Pertempvran Shanghai pada tahun 1937 di antara Jepun dan China, 423 orang saki baki Tenter4 Rev0lusi Nasionalis China bertahan di gudang Sihang, walaupun jumlah mereka hanya seramai 400 lebih, media China mendedahkan jumlah mereka seramai 800 orang bagi menunjukkan kepada Jepun bahawa China masih mampu bertahan tetapi dikatakan sebenarnya, jumlah yang selebihnya itu adalah jumlah askar yang telah terk0rban semasa Pertempvran Shanghai. Sebab tu diorang terus dikenali sebagai Lapan Ratus Pahlawan yang menentang gelombang ser4ngan pasukan Jepun.

Tugas diorang ni adalah melindungi pasukan China yang sedang berundur ke barat dibawah perintah Chiang Kai-shek. Tapi diorang ni pulak tersangkut dalam sebuah gudang di tepi Sungai Suzhou dan berdekatan jambatan yang memisahkan zon konsesi asing di Shanghai yang aman dan zon per4ng.

Tenter4 Imperial Jepun melancarkan pencerobohan ke atas China pada 7 Julai 1937. Semasa tenter4 Jepun Imperial menawan satu demi satu wilayah dari utara, pertempvran antara tenter4 China dan Jepun bermula di Shanghai pada 13 Ogos. Meskipun mengalami masalah logistik, kekurangan latihan, dan kekurangan sokongan dari tenter4 udara, Divisyen Ke-88 Tenter4 Rev0lusi Nasionalis China nekad mempertahankan sebahagian zon per4ng di Kota Shanghai, yang kebanyakannya hanya tinggal sisa runtuhan.

Bayangkan, kau terper4ngkap di zon per4ng tapi kau boleh lihat aktiviti kota di seberang sungai yang merupakan zon konsesi asing yang aman, umpama kau duduk di neraka tapi sedang melihat syurga yang jaraknya hanya beberapa kali langkah saja. Jepun memang tak berani masuk ke zon konsesi asing masa Pertempvran Shanghai, kerana waktu itu Jepun seboleh-bolehnya mahu elakkan dari mempr0vokasi kedudukan British dan Amerika Syarikat yang bertempat di situ.

Tapi kenapa tenter4-tenter4 China ini tak menyeberang je? Semuanya kerana politik pemimpin atasan mereka, lagi pula mereka belum mendapat perintah rasmi dari Chiang Kai-shek. Pada kemuncak pertempvran, Rejimen ke-524, Divisyen ke-88 di bawah perintah Komandan Rejimen, Leftenan Kolonel Xie Jinyuan diperintahkan berundur menyeberang ke zon konsesi asing, tapi dia menolak pada awalnya sebelum dipujuk Zhang Boting (ketua staff Divisyen 88) kerana Zhang beranggapan, terus bertahan hanya akan menyebabkan mereka m4ti katak.

Pada tengah malam, 1 November 1937, Xie memimpin 376 askar dalam beberapa kumpulan kecil untuk menyelinap masuk ke dalam zon konsesi Inggeris melalui jambatan New Lese Bridge. Semasa pengunduran dalam gelap itu, mereka dapat juga dikesan oleh tenter4 Jepun yang menggunakan temb4kan suar.

Akibatnya, sepuluh tenter4 China terk0rban, dan 27 yang lain cedera parah tetapi berjaya melepasi garisan pemisah.  Manakala saki baki tenter4 Nasionalis yang berada di belakang memutuskan untuk mengangkat senj4ta bagi melindungi pengunduran rakan-rakan sepasukan yang masih ada. Kira-kira berpuluh dari mereka cedera ditemb4k mesingan dan temb4kan meriam Jepun semasa cuba menyeberang. Menjelang pukul 2 pagi, pengunduran itu selesai dengan jayanya.

Pertahanan Gudang Sihang berlaku pada 26 Oktober hingga 1 November 1937, ia merupakan sebahagian dari peristiwa Pertempvran Shanghai dalam Per4ng Sino-Jepun Kedua. Tenter4 Jepun tidak pernah menceroboh atau melepaskan sebarang temb4kan terhadap zon konsesi asing di seberang gudang tersebut.

Jepun kekal dengan dasar berdamai dengan barat, sehingga lah empat tahun kemudian, mereka mula menawan Shanghai secara penuh berikutan keputusan tenter4 imperialis Jepun untuk menyertai Per4ng Dunia Kedua melawan pihak Sekutu. Namun, sisa binaan gudang tersebut masih dikekalkan dalam bentuk asalnya selepas pertempvran itu sebagai peringatan hingga ke hari ini.

Pertempvran ini mungkin nampak gah bagi pihak China, hakikatnya, kesemua tenter4 yang berk0rban itu sebenarnya telah m4ti sia-sia kerana percaturan politik pemimpin-pemimpin mereka dengan pihak Inggeris. Mereka sepatutnya boleh diselamatkan sejak awal lagi, Mereka hanya diarahkan berundur pada saat-saat akhir, kerana itulah Xie Jinyuan pada mulanya menolak perintah berundur kerana rasa terkilan.

Nasib mereka bertambah malang selepas berjaya berundur. Mereka yang berjaya melintasi zon konsesi asing Inggeris kemudian berangkat untuk bergabung dengan saki baki Divisyen 88 yang lain. Namun, tenter4 British telah merampas semua senj4ta mereka dan menempatkan mereka semua di bawah tahanan khas.

Sebabnya ialah Jepun telah mengancam untuk menyer4ng zon konsesi asing sekiranya tenter4 China dibenarkan meninggalkan kawasan itu.  Mereka kemudian dipindahkan ke kawasan konsesi milik Itali dan dipenjarakan.

Walaubagaimanapun, Chiang Kai-shek tetap menganugerahkan setiap anggota barisan pertahanan itu dengan kenaikan pangkat serta menganugerahkan Xie Jinyuan dan Yang Ruifu dengan Pingat Langit Biru dan Matahari Putih.

Selepas dipenjarakan, mereka dijulang oleh warga Shanghai sebagai hero, penduduk tempatan sering mengunjungi kem pasukan itu untuk menghiburkan mereka.  Para pegawai atasan membuka kelas untuk tenter4, mengajar bahasa asing, matematik, dan bahkan teologi Kristian.

Chen Wangdao, penterjemah buku propaganda The Communist Manifesto juga mengunjungi kem tersebut dari semasa ke semasa. Anggota tenter4 menghabiskan masa mereka dengan latihan ketenter4an dan meningkatkan semangat juang mereka dengan menyanyikan Lagu Kebangsaan Republik China setiap hari. Namun, aktiviti mereka itu selalu diganggu oleh pihak berkuasa asing secara berterusan, hingga akhirnya mereka dihentikan dengan cara kasar oleh tenter4 upahan White Russia.

Walaubagaimanapun, Pertahanan Gudang Sihang itu telah berjaya memberikan inspirasi yang meningkatkan moral dan semangat kepada angkatan tenter4 China yang lain dan rakyat China terutamanya para penduduk kota Shanghai setelah diser4ng Jepun. Semasa 800 Pahlawan ini bertahan di gudang tersebut, beribu-ribu warga Shanghai dan pihak Inggeris di seberang sungai menyaksikan mereka bertempvr sambil menyokong mereka dengan mengumpul sumbangan wang.

Meskipun pertahanan Shanghai itu gagal, tetapi peningkatan moral dan semangat membuktikan kepada rakyat China dan kuasa asing bahawa tenter4 China amat aktif dan konsisten menentang Jepun, lebih-lebih lagi apabila Parti Kuomintang dan Parti Komunis China bersetuju untuk hentikan persengketaan demi bekerjasama menentang Jepun.

Pihak media mengangkat Lapan Ratus Pahlawan sebagai pahlawan nasional, dan sebuah lagu patriotik juga digubah untuk mendorong mereka dalam menentang pencerobohan Jepun.

Namun, bantuan dari kuasa asing yang Chiang Kai-shek cuba mohon tidak kunjung tiba, tak ada kuasa Eropah yang datang membawa bantuan ketenter4an mahupun perubatan, yang ada hanyalah kecaman secara lisan terhadap Jepun. Hanya Jerman dan Kesatuan Soviet yang menyumbang bantuan besar kepada China sebelum meletusnya per4ng di Eropah yang menyaksikan Jerman memanggil pulang penasihatnya pada tahun 1938 kerana tekanan Jepun.

Pihak Jepun pernah menawarkan kebebasan untuk tenter4-tenter4 tersebut keluar dari Shanghai hanya jika mereka tinggalkan senj4ta mereka dan meninggalkan Shanghai sebagai pelarian. Xie tidak bersetuju dengan syarat ini, dan setelah menolak beberapa tawaran dari kerajaan boneka China di bawah Jepun yang dipimpin Wang Jingwei, Xie Jinyuan akhirnya dibvnuh pada 24 April 1941 jam 5 pagi oleh Sarjan He Dingcheng dan tiga anggota pasukannya sendiri, yang telah ‘dibeli’ oleh Wang Jingwei. Dia meninggal dunia pada pukul 6 pagi. Lebih dari 100,000 orang hadir untuk upacara pengebumiannya, dan dia kemudiannya dijadikan brigadier jeneral Tenter4 Rev0lusi Nasional.

Selepas ser4ngan Jepun terhadap Pearl Harbor, pasukan Jepun menceroboh dan menduduki konsesi asing tersebut. Hampir seluruh anggota Divisyen 88 ditaw4n. Mereka dihantar ke Hangzhou dan Xiaolingwei untuk dijadikan buruh paksa. Sebahagian dari kumpulan yang dikirim ke Xiaolingwei melarikan diri dan sebilangan darinya bergabung kembali dengan pasukan China. Tiga puluh enam pegawai dan tenter4 dihantar ke Papua New Guinea untuk dijadikan buruh, dan pada tahun 1945 ketika per4ng mula tidak lagi memihak kepada Jepun, taw4nan-taw4nan ini bertindak menewaskan pencvlik mereka dan menjadikan mereka pula sebagai taw4nan.

Apabila Per4ng Saudara China meletus, kebanyakan dari mereka telah kembali ke kampung halaman dan melakukan pekerjaan orang awam. Manakala, ramai para pegawai dan beberapa bekas tenter4 Divisyen ke-88 memilih untuk menentang tenter4 komunis termasuklah Yang Huimin, bekas perisik wanita untuk Divisyen ke-88 semasa mereka mempertahankan Gudang Sihang telah melarikan diri ke Taiwan bersama-sama dengan pemerintah Parti Kuomintang yang kalah di tangan komunis untuk menubuhkan kerajaan Republik China di pulau kecil itu.

RUJUKAN:

The memory of China sealed for 80 years (part 1): rare photos of the B4ttle of Shanghai taken by Hyland Lyon

Shanghai’s Last Stand – The ‘800 Heroes’ of Sihang Warehouse


Botak Chin – Penjenayah Paling Terkenal Negara

Wong Swee Chin, seorang lelaki berbangsa cina yang dilahirkan di ibu kota Kuala Lumpur pada 3 Mac 1951 dan dibesarkan seperti orang kebanyakan yang lain. Swee Chin atau dengan nama ‘glamour’-nya, Botak Chin mempunyai bilangan adik beradik yang ramai iaitu seramai 10 orang dan hal ini memaksanya menamatkan persekolahan pada usia 15 tahun demi membantu keluarganya mencari rezeki. Dia kemudian bekerja sebagai seorang pembantu di sebuah pasar borong di Jalan Tun Ismail. Di situlah titik permulaan kerjayanya sebagai antara penjenayah terbesar negara pada suatu ketika dahulu. Nama Botak Chin yang digunapakai olehnya itu sebenarnya bermaksud ‘Cina Tiada Kerja’ dalam dialek hokkien dan bukannya berkait dengan rupa paras fizikalnya. Dia juga dikenali dengan gelaran Robin Hood Moden (Modern Robin Hood) semasa kemuncak ‘kerjayanya’.

Bermulanya Kisah Seorang Penjenayah

Berdasarkan rekod, Swee Chin atau Botak Chin ini pada mulanya menyertai kumpulan gengsterisme 360 semasa dia bekerja di sebuah pasar borong di Jalan Tun Ismail pada sekitar tahun 1967. Dari situ, dia bersama-sama dengan tiga orang rakannya telah melaksanakan sebuah r0mpakan bers3njata mereka yang pertama pada tahun 1969 iaitu pada usia Botak Chin yang begitu muda semasa dia baru sahaja berusia 18 tahun.

Botak Chin seterusnya menubuhkan geng kongsi gelapnya sendiri bersama-sama dengan tiga orang rakannya iaitu Ng Cheng Wong, Beh kok Chin, dan The Bok Lay. Mereka ini sangat agresif kerana pada bulan September tahun 1969 sahaja, mereka telah melakukan 8 rompakan bers3njata. Ini seterusnya menyebabkan Botak Chin dipenjara 7 tahun atas pertuduhan kesemua rompakan yang dilakukannya pada bulan tersebut. Dia yang dibebaskan dari penjara 5 tahun kemudian, telah menjalankan perniagaan menjual sayur-sayuran di pasar dalam usahanya untuk berubah kembali menjadi orang biasa. Namun, hasil yang diterimanya daripada perniagaan tersebut tidak lumayan dan dianggapnya tidak berbaloi dan itu menjurus kepada Botak Chin melibatkan diri dalam jenayah semula.

Botak Chin kemudian kembali bergabung bersama rakan-rakannya. Negara Thailand menjadi destinasi mereka bagi mendapatkan bekalan s3njata api dan peluru untuk mereka kembali ke lembah jenayah yang biasa mereka lakukan sebelum dipenjara.

Kegilaan dan keagresifan mereka menjadi membuak-buak hasil daripada pembelian s3njata api di Thailand itu. Ini menjurus kepada sebuah r0mpakan bers3njata api di sebuah pusat perjudian haram di ibu kota. Hasil daripada rompakan itu sahaja, mereka berjaya melarikan keuntungan melebihi angka RM5000. Keuntungan yang dilarikan mereka itu tidak dibazirkan begitu sahaja, mereka menggunakannya untuk sekali lagi membeli s3njata api di Thailand supaya boleh digunakan pada r0mpakan yang berskala lebih besar.

Pada sekitar pertengahan tahun 1975, mereka telah melakukan beberapa siri r0mpakan seperti yang berlaku di sebuah bank di Jalan Imbi di ibu negara. Hasil daripada r0mpakan tersebut, mereka berjaya melarikan wang hampir RM100, 000. Namun begitu, aktiviti jenayah mereka tidak terhenti di situ, tidak lama selepas r0mpakan di bank tersebut, mereka mer0mpak pula beberapa orang pemain mahjung di sebuah kuil di Jalan Kolam Ayer, Kuala Lumpur dan Botak Chin bersama rakan-rakannya berjaya melarikan wang dan barang kemas yang bernilai lebih RM10 000.

Tanggal 26 Oktober 1975 merupakan satu tanggal di mana Botak Chin berjaya melakukan rompakan terbesarnya di mana dia dan rakan-rakan berjaya mer0mpak dan melarikan sejumlah wang bernilai RM218 000 dari sebuah kelab lumba kuda. Daripada hasil r0mpakan tersebut, beberapa pucuk s3njata api dan kira-kira 5 butir bom tangan berserta lebih 1000 butir peluru dibeli olehnya di Thailand.

Botak Chin yang terkenal dengan sifat yang agresif telah men3mbak m4ti ketua geng Lima Jari Gunung, Tua Pui Lek dan raknnya sendiri, Ng Cheng Wong atau juga dikenali sebagai Ah Wong pada tahun yang sama di sebuah kawasan lombong tinggal di Jinjang, Kuala Lumpur selepas mendapati kedudukannya sebagai ketua kumpulan seakan dicabar oleh kedua individu tersebut.

Pada tahun berikutnya, Botak Chin mula merekrut ahli baru untuk masuk ke kumpulannya. Dia bersama kumpulannya kemudian melakukan 3 siri r0mpakan dan berjaya melarikan wang sebanyak kira-kira RM400 000. Dalam 3 siri r0mpakan tersebut, polis berjaya menembak m4ti 7 orang ahli kumpulannya dan berjaya merampas 15 pucuk s3njata bersama beberapa butir bom tangan.

Kejatuhan Botak Chin

Botak Chin yang menyedari dia semakin kuat diburu oleh polis lebih-lebih lagi selepas sebuah pasukan khas polis ditubuhkan hanya untuk mengangkapnya, dia telah membuat keputusan untuk membvnuh pegawai kanan polis, DSP S. Kulasingam yang mengetuai pasukan khas tersebut. Usahanya itu gagal dan dia akhirnya ditangkap pada tanggal 16 Februari 1976 selepas terselamat walaupun telah dit3mbak sebanyak 6 das t3mbakan oleh pihak polis.

Dia kemudian dijatuhkan hukuman gantung mandatori ke atas semua jenayah yang telah dilakukannya sebelum itu. Semasa di dalam penjara, Botak Chin tidak mendiamkan diri namun bertindak untuk cuba melarikan diri dari penjara. Dia juga telah menyebabkan beberapa orang warden yang mengawasinya c3dera akibat dis3rangnya. ‘Penantiannya’ akhirnya berakhir pada tanggal 11 Jun 1981 selepas dia digantung sehingga m4ti pada tarikh tersebut.

Artikel dikirimkan oleh Sang Taming Marhaen untuk The Patriots.

RUJUKAN

1. ExecutedToday.com (2019). Posts filed under ‘Malaysia’. https://www.executedtoday.com/category/where/malaysia/

2. The Star Online (2010). Where Botak Chin met his end. https://www.thestar.com.my/news/nation/2010/06/27/where-botak-chin-met-his-end

3. ILUMINASI (2019). 5 Kes Jenayah Tergempar Di Malaysia Yang Berakhir Dengan Hukuman M4ti. https://iluminasi.com/bm/kes-tergempar-yang-membawa-hukuman-m4ti-di-malaysia.html

4. LIBUR (2019). Siapa Penjenayah Botak Chin? Muzium Polis Diraja Malaysia Ada Jawapannya https://www.libur.com.my/siapa-penjenayah-botak-chin-muzium-polis-di-raja-malaysia-ada-jawapannya/

5. BH Online (2015). Botak Chin serang wadar ketika cuci tong najis. https://www.bharian.com.my/node/83390

6. Jom berhibur (2013). Sejarah Botak Chin. http://jomberhibur10.blogspot.com/2013/04/sejarah-botak-chin.html